|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 35** | ОДЕЉЕЊЕ**:** | ДАТУМ**:** | |
| Наставна тема: | СРПСКЕ ЗЕМЉЕ У ПОЗНОМ СРЕДЊЕМ ВЕКУ – ДОБА НЕМАЊИЋА | | |
| Наставна јединица: | КАКО ЈЕ СРБИЈА ПОСТАЛА КРАЉЕВИНА? | | |
| Тип часа: | Обрада | | |
| Циљ часа: | Упознавање ученика са са приликама у Србији и на Балкану и околностима које су омогућиле да Србија постане краљевина и да се српска црква осамостали. | | |
| Очекивани исходи: | * На крају часа ученици ће бити у стању да: * разумеју узрок сукоба Немањиних синова Вукана и Стефана, * разумеју како је Четврти крсташки рат утицао на успон Србије, * објасне зашто је и како Стефан Првовенчани крунисан за краља, * тумаче и упореде историјске изворе о Стефановом крунисању, * објасне улогу и значај Светог Саве у српској историји, * објасне како је успостављена српска аутокефална црква. | | |
| Облик рада: | Фронтални, индивидуални | | |
| Наставне методе: | Монолошко-дијалошка, рад на тексту | | |
| Наставна средства: | Уџбеник, табла | | |
| Међупредметне компетенције | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник саопштава да ће се на овом часу упознати са приликама у Србији и на Балкану и околностима које су омогућиле да Србија постане краљевина и да се српска црква осамостали, односно са владавином наследника Стефана Немање, Стрфана Немањића Првовенчаног.  Исписује наслов лекције на табли.  **Главни део (35 минута):**  Наставник излаже садржаје лекције. Најпре објашњава зашто је дошло до сукоба око престола између Стефана и најстаријег Немањиног сина Вукана, зашто је Стефан Немања на сабору у Расу одбацио уобичајно правило примогенитуре и престо оставио средњем сину Стефану и на крају како су се браћа измирила.  Затим објашњава како је Четврти крсташки рат утицао на успон Србије. Пропаст Византије и освајање Цариграда 1204. године омогућили су да се Србија стекне потпуну самосталност. **Стефан Првпвенчани (1196-1228)** је ове немирне прилике на Балкану искористио да ојача углед и положај Србије. Стефанова друга жена, принцеза Ана била је унука дужда Енрика Дандола чиме је осигурао наклоност Венеције, и добре односе са папом. **Папски изасланик је Стефана Немањића крунисао за краља 1217. године.** Углед Србије је порастао а Стефан након овог чина назван Првовенчани јер је овенчан (крунисан) краљевском круном.  Наставник затим тражи од ученика да прочитају историјски извор „*Стефан Првовенчани – први краљ Србије“* на страни 99 уџбеника а затим им поставља питања која се налазе испод ова два прочитана одломка и проверава да ли су разумели прочитани текст.   1. Од кога је Стефан Немањић добио круну? 2. Ко је круну донео у Србију? 3. Наведи детаље у којима се ова два извора слажу. 4. Које су то вести које један извор доноси а други не?   Затим наставник описује живот најмлађег Немањиног сина, Растка Немањића, његову младост и замонашење и обнављање запуштеног грчког манастира Хиландара заједно са оцем. После очеве смрти доноси његове мошти и сахрањује у Студеници.  Наставник затим објашњава како је успостављена српска аутокефалне црква, тј. да Свети Сава 1219. године одлази у Никеју и добија дозволу од васељенског патријарха да осније аутокефалну цркву у рангу архиепископије. Тиме је српска црква добила самосталност и ослободила се зависности од Охридске архиепископије.  Наставник пита ученике зашто је Сава ишао у Никеју а не у Цариград код весељенског патријарха.  Потом истиче да је Свети Сава први српски архиепископ а седиште архиепископије био је манастир Жича, да се посветио организацији цркве, оснивању епископија, наредио да се велики број богослужбених књига преведе на српски језик али и да је постао први познати српски законодавац. Са грчког је превео Номоканон (Законоправило). Умире 1236. године у Трнову а његове мошти су сахрањене у Милешеви.  Затим наставник тражи од ученика да погледају карту на страни 100 уџбеника *„Организација аутокефалне српске цркве почетком XII века“*, захтева од њих да пронађу седиште архиепископије, преброје и наброје све епископије и пита их у ком делу Србије је било највише католичког становништва и зашто баш ту.  Наставник истиче да се ове 2019. године навршило пуних осам векова од успостављања аутокефалне српске цркве.  Током излагања наствник кључне садржаје бележи на табли а ученици у своје свеске.  **Завршни део (5 минута):**  У завршном делу часа наставник ученицима поставља питања из одељка *Провери своје знање*. Ученици одговарају усмено јављајући се дизањем руке.  За домаћи задатак наставник задаје да у своје историјске речнике упишу све непознате и кључне појмове са објашњењима.  ИСТРАЖИВАЧКИ ЗАДАТАК: Уз помоћ наставника српског језика и верске наставе заинтересовани ученици треба да сазнају нешто више о Сави Немањићу. Сами могу да изаберу начин на који ће саопштити своја сазнања, усменим препричавањем или ће да напишу па прочитају рад а уколико желе, могу да ураде и PowerPoint презентацију.  Такође, наставник упућују се да прочитају неку од легенди о Св. Сави на сајту <http://www.rastko.rs/knjizevnost/usmena/legende_o_savi_c.html> | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ИЗГЛЕД ТАБЛЕ

**КАКО ЈЕ СРБИЈА ПОСТАЛА КРАЉЕВИНА?**

* Сабор у Расу (1196. године) - рат Вукана и Стефана – измирио их је Свети Сава
* **СТЕФАН НЕМАЊИЋ ПРВОВЕНЧАНИ (1196-1228)**
* Четврти крсташки рат (1202 – 1204)
* Пад Цариграда – 1204. године
* **1217. ГОДИНЕ СТЕФАН НЕМАЊИЋ СЕ КРУНИСАО ЗА КРАЉА**
* **1219. ГОДИНЕ СВЕТИ САВА ОСНИВА АУТОКЕФАЛНУ СРПСКУ АРХИЈЕПИСКОПИЈУ**