|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 27** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА И СРЕДОЗЕМЉЕ У ПОЗНОМ СРЕДЊЕМ ВЕКУ | | |
| Наставна јединица: | КАКО ЈЕ ИЗГЛЕДАО СВАКОДНЕВНИ ЖИВОТ У СРЕДЊЕМ ВЕКУ? | | |
| Тип часа: | Обрада | | |
| Циљ часа: | Упознавање ученика са свакодневним животом у средњем веку, животом племства у замковима, животом на селу и у средњовековном граду. | | |
| Очекивани исходи: | * На крају часа ученици ће бити у стању да: * упореде начине живота људи из различитих друштвених слојева и разликује услове живота у граду и селу, * разумеју значај сарадње за остваривање заједничких циљева, * разумеју значај одговорности за заједничка постигнућа. | | |
| Облик рада: | Фронтални, групни рад | | |
| Наставне методе: | Монолошко-дијалошка, рад на тексту | | |
| Наставна средства: | Уџбеник, табла, папирићи са питањима за групе | | |
| Међупредметне компетенције | Компетенција за учење, комуникација, сарадња, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  На почетку часа наставник проверава да ли су ученици урадили домаћи задатак. Један ученик чита кључне и непознате појмове које је записао у свој историјски речник из лекције *„Како су се развијали средњовековни градови?*“. Остали ученици га исправљају и допуњују.  Потом саопштава да је циљ овог час да се упознају са свакодневним животом у средњем веку, животом племства у замковима, животом на селу и у средњовековном граду. Најављује нову лекцију и рад у групама. Формира 5 мањих група ученика и дели материјал за рад.  Питањем подсећа ученике:   * На које слојеве се делило средњовековно друштво?   **Главни део (35 минута):**  Наставник објашњава групама задатке, даје инструкције и материјал за рад.  I ГРУПА  Користећи одељак лекције *Како је изгледао живот племства?* и илустрацију на страни 82 уџбеника, додатне илустрације и податке са интернета и сл. има задатак да опише свакодневни живот племства. У томе ће им помоћи питања:   * Какав је живот у замку? * Како је изгледао један средњовековни замак? * Како је изгледао свакодневни живот племства? * Шта су витешки турнири?   II ГРУПА  Користећи одељак лекције *Како је текао живот на селу?* илустрације на страни 83 уџбеника и додатне илустрације и информације са интернета има задатак да опише свакодневни живот на селу:   * Какав је био свакодневни живот сељака? * Какав је положај сељака? * Какав је однос властеле према сељацима? * Шта су сајмови?   III ГРУПА  Користећи одељак лекције *Живот грађана,* илустрацију на страни 84 уџбеника и додатне илустрације и информације са интернета има задата да опише живот становника града.   * Какав је био живот становника у градовима? * Какав је положај грађана? * Која су занимања становника градова? * Зашто је постојала изрека *Градски ваздух чини човека слободним*?   IV ГРУПА  Користећи одељак лекције *Положај жене у средњем веку* на страни 84 и 85 уџбеника, и додатне илустрације и информације са интернета има задатак да објасни какав је положај жене у средњем веку и какав је однос мушкарца и жене у овом периоду.   * Која је улога жене у средњем веку? * Да ли положај жене зависи од припадности друштвеном слоју (племкиња, сељанка)? * Када се мења однос према жени, више се поштује? * Да ли је било богатих и образованих жена?   V ГРУПА  Користећи одељак лекције *Црна смрт и промене које настају крајем средњег века*, на страни 85 и 86 уџбеника, историјски извор *Како су људи доживели епидемију куге?* и додатне илустрације и информације са интернета има задатак да објасни какве промене захватају средњовековни свет у XIV и XV веку и последице које је за собом оставила епидемија црне смрти .   * Зашто је епидемија куге у 14. веку названа „црна смрт“? * Како су људи доживели епидемију куге? * Колико је страдало током ове епидемије? * Које су биле позитивне последице куге?   Ученицима се даје 20 минута да прочитају текст и заједнички одговоре на питања и дефинишу закључке на задату тему. Наставник води рачуна да се осигура пажња и активност свих ученика. Нарочито контролише које садржаје користе са интернета.  Наставник потом тражи да представник сваке групе извести о сазнањима до којих су дошли. Када представник прве групе представи њихов рад и закључке, ученици чланови осталих група им постављају питања и дискутују о положају племства у средњем веку и тако редом док и пета група не изнесе своје закључке и док се не заврши дискусија о епидемији куге и променама у средњовековном друштву које је она изазвала.  Наставник на табли записује најважније теза (сазнања) сваке групе. Ученици преписују ове тезе у свеске.  **Завршни део (5 минута):**  Наставник подстиче ученике да поставе питања уколико има некаквих нејасноћа у вези са овом наставном јединицом.  Наставник потом поставља ученицима питања:   * Да ли вам је задаци били тешки? * Да ли сте сви узели учешће у раду? * Да ли сте нешто ново научили? * Како бисте ви оценили овај час? * Како бисте оценили рад ваше групе? * Како бисте оценили себе?   Потом ученици међу собом бирају ученике који су били најактивнији и највише допринели раду групе и предлажу оцене.  На крају часа наставник задаје ученицима домаћи задатак да до следећег часа поразговарају са наставником биологије и истраже на интернету каква је болест куга, како настаје, како се преноси и сл. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ИЗГЛЕД ТАБЛЕ

**КАКО ЈЕ ИЗГЛЕДАО СВАКОДНЕВНИ ЖИВОТ У СРЕДЊЕМ ВЕКУ?**

ЖИВОТ ПЛЕМСТВА

* уживају привилегије и имају највећи утицај у друштву,
* живе у замковима,
* ратују а у миру вежбају ратну вештину,
* омиљена забава – витешки турнири,
* постоји крупно племство (велможе) и ситно племство (витезови).

ЖИВОТ НА СЕЛУ

* огромна већина становништва живи на селу,
* баве се земљорадњом,
* оптерећени су тешким радом и дажбинама,
* живот сељака ипак није једноличан (забаве уз музику и песму),
* велики догађаји били су сајмови.

ЖИВОТ У ГРАДУ

* био је богатији, разноврснији и испуњенији догађајима него живот на селу,
* међу грађанима владале су огромне разлике, било је богатих банкара и бродовласника, трговаца и занатлија и градске сиротиње и просјака.

ПОЛОЖАЈ ЖЕНЕ У СРЕДЊЕМ ВЕКУ

* велика већина жена је била подређена мушкарцу,
* жене су биле супруге, мајке, сељанке, монахиње а неке су се бавиле и занатима,
* неке су биле богате, земљопоседници или трговци,
* неке су биле веома образоване.

ЦРНА СМРТ

* епидемија куге „црна смрт“ погодила је Европу од 1347 до 1350. године,
* од куге је страдала 1/3 тадашњег европског становништва – око 25 милиона људи,
* епидемија куге убрзала је друштвене промене,
* сељаци добијају уступке, кметови добијају слободу...