

|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 13** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА И СРЕДОЗЕМЉЕ У РАНОМ СРЕДЊЕМ ВЕКУ | | |
| Наставна јединица: | У ЧЕМУ ЈЕ ЗНАЧАЈ ФРАНАЧКЕ ДРЖАВЕ?  ВИЗАНТИЈА – ХИЉАДУГОДИШЊЕ ЦАРСТВО | | |
| Тип часа: | Утврђивање | | |
| Циљ часа: | Утврђивање знања о Франачкој држави и Византије, најзначајнијим и најразвијенијим државама раног средњег века, догађајима и личностима, њиховом утицају и значају. | | |
| Очекивани исходи: | * На крају часа ученици ће бити у стању да: * разумеју значај Франачке државе и Византије у раном средњем веку, * наведу најзначајније франачке и византијске владаре и догађаје из времена њихове владавине, * покажу на карти територије које су обухватале ове две државе, * наведу њихова основна обележја и опишу утицај на суседне народе, * правилно распореде историјске појаве, догађаје и личности овог перода историје на ленти времена, * уоче сличности и разлике у развоју и одликама ове две државе. | | |
| Облик рада: | Фронтални, групни рад | | |
| Наставне методе: | Монолошко-дијалошка, рад на тексту | | |
| Наставна средства: | Уџбеник, табла, листови са укрштеницом и табелом за домаћи задатак | | |
| Међупредметне компетенције | Компетенција за учење, комуникација, сарадња | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  На почетку часа наставник проверава како су ученици урадили домаћи задатак и које су кључне појмове и речи забележили у историјске речнике. Затим бира четири боља ученика који ће бити капитени а они наизменично бирају чланове својих група. Када су групе формиране и заузеле своја места наставник саопштава да ће на овом часу утврдити знања о две најзначајније и најразвијеније државе раног средњег века – Франачкој држави и Византији, путем квиза. Саопштава да свака група има задатак да сама осмисли питања на која ће одговарати остале групе а потом дели задатке:   * Прва група има задатак да користећи се уџбеником састави шест питања која се односе на Франачку државу из одељака лекције: * Порекло Франака и први Франачки краљеви * Ко су били мајордоми и у чему је њихов значај? * Франачка у време Карла Великог и * Карлово крунисање за цара на зааду и његове последице на странама 25, 26 и 27 уџбеника. * Друга група добија задатак да осмисли шест питања која се такође односе на Франачку државу из одељака лекције: * Шта је то „каролиншки препород“? * Расад франачког царства * Норманске најезде на Франачку на странама 27, 28 и 29 уџбеника. * Трећа група добија задатак да састави шест питања која се односе на Византију из одељака лекције: * Како се Византија заиста звала? * Цариград, престоница царства * Како је античка култура опстала у византијском царству? * Јустинијан I и * Јустинијанова обнова на странама 31, 32 и 33 уџбеника и * Четврта група такође добија задатак да састави шест питања из одељака лекције Византија – хиљадугодишње царство: * Какве су биле последице Јустинијанове обнове? * Успон Византије (IX – XIвек) * Византијска култура и привреда и * Какав је био утицај Византије на суседе? на странама 34, 35 и 36 уџбеника.   Саопштава да групе за рад имају 10 минута.  **Главни део (30 минута):**  Ученици читају одељке лекције из којих треба да осмисле питања, договарају се, формулишу и записују питања. Наставник обилази групе и контролише њихов рад, нарочито да ли су питања добро формулисана, конкретна и да ли се на њих може дати прецизан и јасан одговор.  Када истекне време за рад наставник позива капитена прве групе да поставља редом питања: прво питање другој групи, друго трећој, треће четвртој, четврто питање поново другој групи, пето трећој и шесто четвртој групи. Уколико нека гупа не зна одговор на своје питање одговара следећа по реду група тако да свака група добија прилику да одговори на подједнак број питања.  Затим питања поставља капитен друге групе: прво питање првој групи, друго трећој и тако редом.  Даље питања постављају капитени треће, па четврте групе а преостале групе одговарају. Сваки тачан одговор за групу носи један поен. Наставник поене бележи на табли. На крају квиза проглашава победника и награђује оценама најуспешније ученике.  **Завршни део (10 минута):**  У завршном делу часа наставник обавештава ученике да ће се групе такмичити у решавању укрштенице. Дели групама листове за рад.  Ученици решавају укрштеницу. Групи која прва заврши задатак и открије коначно решење наставник поставља питање ко је најзаслужнији за победу. Ученика којег изаберу награђује оценом. Капитен те групе чита редом одговоре а остали проверавају тачност и допуњују своје укрштенице .  Коначно решење укрштенице је Теодора. Наставник саоштава ученицима да је она била жена цара Јустинијана, његов најближи сарадник и саветник, али и да је остала упмћена и по гордости и властољубљу.  Наставник ученицима дели листове са табелом коју треба да попуне за домаћи задатак. Циљ је да упореде карактеристике Франачке државе и Византије у раном средњем веку.  На крају часа наставник тражи од ученика да на изласку из учионице оцене час, на папир ће написати број од 1 до 5 који представља степен њиховог задовољства часом. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |


ПРИЛОГ 1 – УКРШТЕНИЦА ЗА ГРУПНИ РАД



1. Ко је саградио цркву Свете Софије?
2. Један од делова на који се распала Франачка држава
3. Оснивач династије Меровинга
4. Сакупљање правних прописа
5. Заједничко име за разнородно становништво Византије
6. Престоница Византијског царства
7. Преци Норвежана, Швеђана и Данаца



1. Ко је саградио цркву Свете Софије?
2. Један од делова на који се распала Франачка држава
3. Оснивач династије Меровинга
4. Сакупљање правних прописа
5. Заједничко име за разнородно становништво Византије
6. Престоница Византијског царства
7. Преци Норвежана, Швеђана и Данаца



ПРИЛОГ 2 – ДОМАЋИ ЗАДАТАК

|  |  |  |
| --- | --- | --- |
|  | **ФРАНАЧКА ДРЖАВА** | **ВИЗАНТИЈА** |
| ВРЕМЕ НАСТАНКА |  |  |
| ТЕРИТОРИЈА |  |  |
| ПРЕСТОНИЦА |  |  |
| ДРЖАВНО УРЕЂЕЊЕ |  |  |
| РЕЛИГИЈА |  |  |
| НАРОДИ КОЈИ НАСЕЉАВАЈУ ДРЖАВУ |  |  |
| КУЛТУРНИ РАЗВОЈ |  |  |
| ПИСМО |  |  |
| НАРОДИ НА КОЈЕ УТИЧУ |  |  |