
|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 33** | ОДЕЉЕЊЕ**:** | ДАТУМ**:** | |
| Наставна тема: | СРПСКЕ ЗЕМЉЕ У ПОЗНОМ СРЕДЊЕМ ВЕКУ – ДОБА НЕМАЊИЋА | | |
| Наставна јединица: | КАКО СЕ УЗДИГЛА ДИНАСТИЈА НЕМАЊИЋА? | | |
| Тип часа: | Обрада | | |
| Циљ часа: | Упознавање ученика са уздизањем династије Немањића, доласком на власт Стефана Немање и борбом против Византије за осамостаљење и ширење територија на околне српске земље. | | |
| Очекивани исходи: | * На крају часа ученици ће бити у стању да: * објасне начин доласка на власт Стефана Немање, * разумеју однос Србије и Византије, * образлже разлоге успона Србије у време владавине Стефана Немање, * покажу на карти правце ширења Србије и територије које је освојио, * наброје задужбине Стефана Немање, * објасне зашто је династија Немањића светородна. | | |
| Облик рада: | Фронтални | | |
| Наставне методе: | Монолошко-дијалошка, рад на тексту | | |
| Наставна средства: | Уџбеник, табла | | |
| Међупредметне компетенције | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10 минута):**  Наставник саопштава да ће се на овом и на нарденим часовима упознати са историјом српских земаља у позном средњем веку, да ће учити о најславнијој српској династији, Немањићима, владарима и њиховим делима, да ће упознати одлике српског средњовековног друштва и српске културе.  Наставник тражи од ученика да наброје све српске земље формиране одмах по досељавању Словена и да покажу на зидној карти где су се оне налазиле. Затим истиче да су у раном средњем веку историју српских земаља одређивале околне моћне државе и пита ученике које су се земље бориле за превласт на Балканском полуострву у овом периоду.  Истиче да се у другој половини XII века ситуација променила, када на чело Србије ступа династија Немањића она доживљава велики успон.  **Главни део (30 минута):**  Наставник излаже садржај лекције. Најпре истиче да је Рашка почетком XII века била у зависном (вазалном) положају према Византији и објашњава како се борила за стицање независности. Истиче да је Византија била на врхунцу моћи за време владавине цара Манојла Комнина (1143-1180) и да је тада византијски утицај у Рашкој био најјачи. На власт је поставио четворицу Завидиних синова као удеоне кнежеве а најстаријем Тихомиру дао титулу великог жупана.  Наставник даље објашњава да је временом почео да се истиче најмлађи брат Немања који је уживао Манојлову подршку, да је заратио и поразио браћу у бици код Пантина 1168. године. Тихомир је у тој бици погинуо, Немања добио титулу великог жупана и убрзо се измирио са Мирославом и Страцимиром.  Наставник истиче да се Немања затим окренуо против Византије али да је претрпео пораз, једно време провео у заробљеништву и даље морао остати веран Византији све до Манојлове смрти. Након Манојлове смрти Стефан је заратио против Византије, ослобађа се њене власти и шири територију своје државе, прикључује Дукљу, северну Албанију, области око Велике и Јужне Мораве и град Ниш.  Тражи од ученика да погледају карту на страни 95 уџбеника, да на карти одреде где се налазила Немањина удеона област а потом и територије које је освојио после Манојлове смрти. Такође трежи да упореде границе данашње Србије са зидне географске карте и Немањине државе. Помаже им да одреде које су области данашње Србије улазиле у састав Немањине државе.  Затим пита ученике ко је био Фридрих Барбароса и када је вођен Трећи крсташки рат. Тражи од ученика да погледају карту на страни 75 уџбеника на којој су приказани Крсташки ратови и да утврде куда се кретала војска Фридриха Барбаросе на путу ка Јерусалиму. Један ученик затим чита текст *„А за цара – фоке!“* на страни 96 уџбеника. Затим наставник саопштава да се Немања састао са немачким царем у Нишу, да је након тог састанка заратио са Византијом, претрпео пораз и склопио мир без губитака.  Наставник даље објашњава како је Стефан Немања водио унутрашњу политику, шта су државни сабори, зашто их је сазивао и зашто је и које задужбине градио.  Истиче да је **Стефан Немања ујединио све српске земље (осим Босне), поставио темеље самосталној држави као и да је родоначелник династије Немањића која је Србијом владала читава два века.**  На сабору у Расу 1196. године Немања напуста престо у корист средњег сина Стефана, ожењеног византијском принцезом Евдокијом и задње године живота проводи у Хиландару као монах Симеон.  Током излагања наставник кључне садржаје бележи на табли а ученици у своје свеске.  **Завршни део (5 минута):**  У завршном делу часа наставник ученицима фронтално поставља питања из одељка *Провери своје знање* на страни 97 уџбеника. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ИЗГЛЕД ТАБЛЕ

**КАКО СЕ УЗДИГЛА ДИНАСТИЈА НЕМАЊИЋА?**



* Манојло Комнин (1143-1180)
* Битка код Пантина 1168. године
* После Манојлове смрти Немања осваја Дукљу, северну Албанију и области око Велике и Јужне Мораве.
* Састанак са Фридрихом Барбаросом у Нишу 1190. године
* Задужбине: Студеница, Ђурђеви Ступови
* 1196. године – сабор у Расу
* Власт оставља средњем сину Стефану