|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 36** | ОДЕЉЕЊЕ**:** | ДАТУМ**:** | |
| Наставна тема: | СРПСКЕ ЗЕМЉЕ У ПОЗНОМ СРЕДЊЕМ ВЕКУ – ДОБА НЕМАЊИЋА | | |
| Наставна јединица: | КАКО ЈЕ СРБИЈА ПОСТАЛА КРАЉЕВИНА? | | |
| Тип часа: | Утврђивање | | |
| Циљ часа: | Утврђивање знања о приликама у Србији и на Балкану и околностима које су омогућиле да Србија постане краљевина и да се српска црква осамостали. | | |
| Очекивани исходи: | * На крају часа ученици ће бити у стању да: * разумеју узрок сукоба Немањиних синова Вукана и Стефана, * разумеју како је Четврти крсташки рат утицао на успон Србије, * објасне зашто је и како Стефан Првовенчани крунисан за краља, * тумаче и упореде историјске изворе о Стефановом крунисању, * објасне улогу и значај Светог Саве у српској историји, * објасне како је успостављена српска аутокефална црква. | | |
| Облик рада: | Фронтални, групни, индивидуални | | |
| Наставне методе: | Монолошко-дијалошка, рад на тексту | | |
| Наставна средства: | Уџбеник, табла, картице са питањима, одломак из историјског извора | | |
| Међупредметне компетенције | Компетенција за учење, комуникација, сарадња, решавање проблема | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник проверава да ли су ученици урадили домаћи задатак тј. да ли су у своје историјске речнике уписали све непознате и кључне појмове са објашњењима. Један ученик чита појмове које је уписао и објашњења а остали проверавају тачност својих задатака, допуњују га и исправљају уколико је то потребно.  Затим саопштава да ће се на овом часу обновити и утврдити знања о приликама у Србији и на Балкану и околностима које су омогућиле да Србија постане краљевина и да се српска црква осамостали тј. о значају и улози Стефана Првовенчаног и Светог Саве у српској средњовековној историји.  **Главни део (25 минута):**  Наставник саоштава ученицима да ће лекцију коју су обрадили прошлог часа сада обновити путем игре *„Да те питам...“*. Дели ученицима картице. Картице су окренуте лицем на доле и сваки ученик извлачи по једну картицу. На половини укупног броја картица налазе се питања а на другој половини одговори.  Разврстава ученике на две групе. У једној су ученици који су извукли картице са питањима а у другој који су извукли картице са одговорима. Објашњава потом правила игре.  Ученици који су извукли картице са питањима постављају редом питања ученицима код којих се налазе картице са одговорима. Када један ученик прочита питање, јавиће се из друге групе ученик код којег се налази картица са одговором на постављено питање и прочитати га. Уколико се нико не јави, тј. ученик код којег је картица са одговором га не препозна или се јави ученик са погрешним одговором, остали ученици ће га исправити и дати тачан одговор.  Ученици постављају питања и одговарају. Када заврше наставник скупља картице са питањима и одговорима. Ученици и даље остају подељени на две групе. Сада они ученици код којих су биле картице са одговорима по сећању постављају питање које је њима у првом кругу било постављено а одговара ученик код којег је била картица са тим питањем.  **Завршни део (15 минута):**  У завршном делу часа наставник чита ученицима одломак из историјског извора, повеље никејског (васељенског) патријарха о уздизању Саве за архиепископа српског.  „*Ја, Манојло, Васељенски патријарх града Константинопоља, новог Рима, у име Господа нашег Исуса Христа, посветих Саву, архиепископа свих српских земаља, и дадох му, у име Божије, власт да посвећује Епископе, свештенике и ђаконе на територији његове земље, да веже и опрашта грехе људима и да учи и крштава у име Оца и Сина и Светога Духа. Према томе, сви ви православни хришћани, слушајте њега, као што сте слушали мене.“*  Наставник пита ученике:   1. Зашто патријарх Манојло себе назива патријархом Константинопоља а не Никеје у којој се налази? 2. Која права је добио Сава постављањем за архиепископа?   Ученици потом усмено излажу или читају истраживачке радове - сазнања до којих су дошли о Светом Сави.  На крају часа наставник похваљује и оцењује ученике за показано знање, активност и сарадњу. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ПРИЛОГ

|  |  |
| --- | --- |
| КАКО СУ СЕ ЗВАЛИ СИНОВИ СТЕФАНА НЕМАЊЕ? | ВУКАН, СТЕФАН И РАСТКО |
| КОМЕ ЈЕ СТЕФАН НЕМАЊА 1196. ГОДИНЕ ОСТАВИО ПРЕСТО? | СРЕДЊЕМ СИНУ СТЕФАНУ НЕМАЊИЋУ |
| КАКО СЕ ЗВАЛО УОБИЧАЈНО ПРАВИЛО ДА НАЈСТАРИЈИ СИН НАСЛЕДИ ПРЕСТО? | ПРАВО ПРВОРОДСТВА (ПРИМОГЕНИТУРЕ) |
| КАКО СЕ ЗАВРШИО ЧЕТВРТИ КРСТАШКИ РАТ? | ОСВАЈАЊЕМ ЦАРИГРАДА 1204. ГОДИНЕ |
| КАКО СЕ ЗВАО МЛЕТАЧКИ ДУЖД ЧИЈОМ СЕ УНУКОМ ОЖЕНИО СТЕФАН НЕМАЊИЋ? | ЕНРИКО ДАНДОЛО |
| КАДА ЈЕ СТЕФАН НЕМАЊИЋ КРУНИСАН ЗА КРАЉА? | 1217. ГОДИНЕ |
| КО ЈЕ СТЕФАНУ НЕМАЊИЋУ ПОСЛАО КРАЉЕВСКУ КРУНУ? | ПАПА |
| У КОМ МАНАСТИРУ СЕ ЗАМОНАШИО СВЕТИ САВА? | СВ. ПАНТЕЛЕЈМОН |
| КАКО СЕ ЗОВЕ МАНАСТИР КОЈИ СУ ОБНОВИЛИ СТЕФАН НЕМАЊА И СВЕТИ САВА НА СВЕТОЈ ГОРИ | ХИЛАНДАР |
| КАКО СЕ ЗОВЕ МАНАСТИР У КОЈИ СУ САХРАЊЕНЕ МОШТИ СТЕФАНА НЕМАЊЕ? | СТУДЕНИЦА |
| ГДЕ ЈЕ СВЕТИ САВА ИШАО ПО ДОЗВОЛУ ДА ОСНУЈЕ АУТОКЕФАЛНУ АРХИЕПИСКОПИЈУ? | У НИКЕЈУ |
| КАДА ЈЕ СРПСКА ЦРКВА СТЕКЛА САМОСТАЛНОСТ? | 1219. ГОДИНЕ |
| У КОМ МАНАСТИРУ ЈЕ БИЛО СЕДИШТЕ СРПСКЕ АРХИЕПИСКОПИЈЕ? | ЖИЧА |
| КАДА УМИРЕ СВЕТИ САВА? | 1236. ГОДИНЕ |