|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 45** | ОДЕЉЕЊЕ**:** | ДАТУМ**:** | |
| Наставна тема: | СРПСКЕ ЗЕМЉЕ У ПОЗНОМ СРЕДЊЕМ ВЕКУ – ДОБА НЕМАЊИЋА | | |
| Наставна јединица: | ДРЖАВА И ДРУШТВО У СРБИЈИ У ДОБА НЕМАЊИЋА  КАКВЕ СУ ОДЛИКЕ КУЛТУРЕ НЕМАЊИЋКЕ ЕПОХЕ? | | |
| Тип часа: | утврђивање | | |
| Циљ часа: | * Утврђивање знања о државном уређењу Србије у доба Немањића, * утврђивање знања о друштвеној подели, улози, положају и обавезама друштвених слојева средњовековне Србије, * обнављање знања о одликама културе немањићке епохе. | | |
| Очекивани исходи: | * На крају часа ученици ће бити у стању да: * објасне какво је било државно уређење Србије у доба Немањића и какав је био значај и положај владара, * наведу друштвене слојеве у средњовековном српском друштву и објасне главне разлике између њих, * наброје важније српске градове и руднике у позном средњем веку, * наведу најзначајније одлике културе немањићке епохе, * наброје најважније писце и њихова дела, * наброје најзначајније цркве и манастире ове епохе. | | |
| Облик рада: | Фронтални, групни рад | | |
| Наставне методе: | Монолошко-дијалошка метода | | |
| Наставна средства: | Уџбеник, табла, рачунар и пројектор, ППТ презентација за квиз | | |
| Међупредметне компетенције | Компетенција за учење, комуникација, сарадња | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник проверава да ли су ученици урадили домаћи задатак, да ли су у свој историјски речник записали и објаснили кључне и непознате појмове и речи. Један ученик чита појмове које је записао у свој речник из лекције *Какве су одлике културе немањићке епохе?.* Остали ученици га исправљају и допуњују.  **Главни део (35 минута):**  Наставник саопштава ученицима да ће у наставку часа обновити лекције *Држава и друштво у Србији у доба Немањића* и *Које су одлике културе немањићке епохе ?* и подсетити се кључних појмова. Најављује да ће то учинити путем квиза и подељени на неколико група. Затим наставник дели ученике на групе трудећи се да у свакој групи има ученика и са бољим и са слабијим знањем (Питања у квизу је 30 и свака група треба да добија прилику да одговори на подједнак број питања).  Наставник исписује на табли бројеве од 1 до 30 и објашњава правила квиза.  Групе редом бирају редни број питања на која ће одговарати, наставник прецртава тај број на табли и чита питање.  Уколико услови дозвољавају квиз се реализује у форми ППТ презентације.  Чланови групе имају мало времена да се договоре, а затим капитен тима (групе) саопштава одговор. Уколико је одговор тачан група добија један поен а уколико не знају одговор или дају погрешан, одговара следећа по реду група и тако до краја квиза. Наставник или изабрани ученик бележе поене.  **Завршни део (5 минута):**  Наставник сабира бодове и групу која је победила награђује за активност на часу (плусевима, смајлићима и сл.).  На крају часа наставник подсећа ученике да ће на следећем часу предвиђеном за систематизацију наставне теме *Српске земље у позном средњем веку – Дoба Немањића* радити тест знања. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ПРИЛОГ

ПИТАЊА ЗА КВИЗ (са одговорима)

1. Које се писмо се користило у Србији до XII века а које од XII века? (ГЛАГОЉИЦА И ЋИРИЛИЦА)
2. Како се зове најзначајнији српски рукопис написан ћирилицом у XII веку? (МИРОСЛАВЉЕВО ЈЕВАНЂЕЉЕ)
3. Која су најпознатија житија у средњовековној Србији? (ЖИТИЈЕ СВЕТОГ СИМЕОНА И ЖИТИЈЕ СВЕТОГ САВЕ)
4. Шта су летописи? (ИСТОРИЈСКА ДЕЛА У КОЈИМА СУ ЗАПИСИВАНИ НАЈВАЖНИЈИ ДОГАЂАЈИ КОЈИ СУ СЕ ОДИГРАЛИ ТОКОМ ЈЕДНЕ ГОДИНЕ)
5. На ком језику је написан Летопис попа Дукљанина? (НА ЛАТИНСКОМ ЈЕЗИКУ)
6. Које титуле су носили владари Србије пре Немањића? (КНЕЗА И ВЕЛИКОГ ЖУПАНА)
7. Чиме се бави хералдика? (ПРОУЧАВАЊМ ГРБОВА)
8. Која два стила су заступљена у црквеној архитектури немањићке епохе? (РАШКИ И СРПСКО-ВИЗАНТИЈСКИ СТИЛ)
9. Ко је ктитор Милешеве? (КРАЉ ВЛАДИСЛАВ)
10. Kо је ктитор Жиче? (СТЕФАН НЕМАЊИЋ ПРВОВЕНЧАНИ)
11. Како се зове манастир, задужбина Јелене Анжујске? (ГРАДАЦ)
12. Који манастир је најзначајнија задужбина краља Милутина? (ГРАЧАНИЦА)
13. Ко је ктитор Сопоћана? (КРАЉ УРОШ I)
14. Ко учествује на државним саборима? (ПЛЕМСВО И ПРЕДСТАВНИЦИ ЦРКВЕ)
15. Који град је био престоница првих Немањића? (РАС)
16. У ком манастиру се налази фреска Бели анђео? (У МАНАСТИРУ МИЛЕШЕВА)
17. Шта су панађури? (ВАШАРИ У СРЕДЊЕМ ВЕКУ)
18. Под чијим утицајем се развијала средњовековна српска култура? (ПОД ЗАПАДНОЕВРОПСКИМ И ВИЗАНТИЈСКИМ УТИЦАЈЕМ)
19. Ко су били властеличићи? (СИТНО ПЛЕМСТВО У СРЕДЊОВЕКОВНОЈ СРБИЈИ)
20. Ко су меропси? (ЗЕМЉОРАДНИЦИ НА ВЛАСТЕОСКИМ И ЦРКВЕНИМ ПОСЕДИМА У СРЕДЊОВЕКОВНОЈ СРБИЈИ)
21. Шта су катуни? (ЗАЈЕДНИЦЕ СТОЧАРА У СРЕДЊЕМ ВЕКУ)
22. Који су најзначајнији рудници у средњовековној Србији? (БРСКОВО, РУДНИК И НОВО БРДО)
23. Шта је метох? (ЗЕМЉИШНИ ПОСЕД КОЈИ ВЛАДАР ДАЈЕ МАНАСТИРУ ИЛИ ЦРКВИ)
24. Шта су фреске? (СЛИКЕ ИЗРАЂЕНЕ У СВЕЖЕМ МАЛТЕРУ НА ЗИДОВИМА ЦРКАВА И МАНАСТИРА)
25. Како се делила властела у доба Немањића? (НА ВЕЛМОЖЕ И ВЛАСТЕЛИСТИЋЕ)
26. Ко је написао „Житија краљева и архиепископа српских“? (МОНАХ ДОМЕНТИЈАН)
27. Које титуле носи Душан Силни? (КРАЉА И ЦАРА)
28. Ко су себри? (НЕПОВЛАШЋЕНО СЕОСКО СТАНОВНИШТВО)
29. Како се зове најстарији споменик на српском језику са подручја средњовековне Босне? (ПОВЕЉА БАНА КУЛИНА)
30. Шта су житија? (БИОГРАФИЈЕ СВЕТАЦА)