|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 24** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА И СРЕДОЗЕМЉЕ У ПОЗНОМ СРЕДЊЕМ ВЕКУ | | |
| Наставна јединица: | КАКО СУ СЕ РАЗВИЈАЛЕ НАЈЗНАЧАЈНИЈЕ ЕВРОПСКЕ ДРЖАВЕ? | | |
| Тип часа: | Обрада | | |
| Циљ часа: | * Упознавање ученика са најзначајнијим државама које су се током позног средњег века развијале у Европи и њиховим међусобним односима, * упознавање ученика са појмом, узроцима, хронологијом, последицама и значајем Крсташких ратова. | | |
| Очекивани исходи: | * На крају часа ученици ће бити у стању да: * наведу најзначајније разлике између монархија и република, * наброје најмоћније европске државе позног средњег века, * покажу на зидној карти положај најмоћнијих држава позног средњег века, * наведу неке од најзначајнијих личности позног средњег века и сагледају њихов значај у времену у ком су живели, * објасне због чега су вођени Крсташки ратови и каве су њихове последице, * обајсне узрок Стогодишњег рата. | | |
| Облик рада: | Фронтални, индивидуални | | |
| Наставне методе: | Монолошко-дијалошка метода, рад на тексту, илустративна | | |
| Наставна средства: | Уџбеник, зидна географска карта Европе, табла, рачунар, пројектор | | |
| Међупредметне компетенције | Компетенција за учење, комуникација, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник дели ученицима оцењене тестове. Заједно анализирају резултате, дискутују, процењују шта им је било најтеже а шта најлакше и упоређују оцене које су добили са очекиваним оценама и просечну оцену одељења са просечном очекиваном оценом.  Потом наставник саопштава да ће се на овом часу упознати са најзначајнијим државама које су се у периоду позног средњег века развијале у Европи.  Наставник бележи наслов лекције на табли.  **Главни део (35 минута):**  Наставник саопштава да је у Европи крајем IX и почетком X века настало неколико држава које имају значајну историјску улогу и на чијим темељима почивају савремене европске земље. У позном средњем веку постојала су два типа државног уређења: МОНАРХИЈЕ И РЕПУБЛИКЕ. Затим објашњава основне разлике између монархија и република.  Наставник пита ученике шта је данас Србија по свом државном уређењу, да ли знају још неке републике, да ли данас постоје монархије и знају ли неку данашњу монархију.  Даље наставник објашњава шта је Свето римско царство, где и када настаје и који су најзначајнији владари ове државе. Показује на карти Европе простор на којем је постојало Свето римско царство. Објашњава потом ученицима шта је борба за инвеституру тј. зашто долази до сукоба немачких царева и папа и када је и како тај сукоб кулминирао. Тражи од ученика да прочитају текст „Цар на коленима“ на страни 73 уџбеника а потом дискутује са ученицима о начину на који је цар Хенрих поражен и понижен од стране папе.  Наставник даље ученицима објашњава како су се развијале Француска и Енглеска у позном средњем веку и какав је био њихов међусобни однос. Нарочиту пажњу скреће на Велику повељу слобода, документ који је ограничио краљеву власт у Енглеској и поставио темеље увођењу парламентаризма. Тражи од ученика да на карти Европе покажу где се данас налазе Енглеска и Француска и објашњава да су ове две државе заузимале приближно исте територије и у позном средњем веку.  Затим саопштава ученицима шта су то крсташки ратови, објашњава њихов назив, узрок, хронологију и последице. Као најважнији издваја Трећи крсташки рат и описује његов ток. Тражи од ученика да погледају карту на страни 75 уџбеника и одговоре на питања која се налазе испод карте. Саопштава потом да су после Првог крсташког рата основани многи витешки редови од којих су најзначајнији витешки ред темплара и објашњава како су од храбрих бораца постали водећи европски банкари. Обавештава ученике да на интернету могу да погледају документарне филмове Терија Џонса о крсташким ратовима који приказују ове сукобе на занимљив и духовит начин али и показују како је верска нетрпељивост довела до бројних политичких и етничких проблема које данас имамо.  Затим наставник објашњава шта је то Стогодишњи рат и зашто је вођен. У вези са њим задаје ученицима истраживачки задатак: да сазнају ко је била Јованка Орлеанка и зашто је њена личност толико значајна и необична. Саоштава и да је 1999. године снимљен играни филм у режији Лика Бесона о овој знаменитој француској хероини коју глуми Мила Јововић.  На крају овог дела часа наставник ученицима објашњава шта подразумевамо под појмом Кијевске Русије и како је текао развој средњовековне Угарске.  Током излагања наставник најбитније садржаје бележи на табли а ученици у своје свеске.  Уколико услови дозвољавају излагање наставника прати ППТ презентација.  **Завршни део (5 минута):**  У завршном делу часа наставник ученицима поставља питања из одељка *Провери своје знање* на страни 77 уџбеника. Ученици на питања одговарају усмено јављајући се дизањем руке.  На крају часа наставник ученицима задаје задатак да поразговарају са наставником географије о народима и државама које данас постоје на простору Палестине. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |