|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 43** | ОДЕЉЕЊЕ**:** | ДАТУМ**:** | |
| Наставна тема: | СРПСКЕ ЗЕМЉЕ У ПОЗНОМ СРЕДЊЕМ ВЕКУ – ДОБА НЕМАЊИЋА | | |
| Наставна јединица: | ДРЖАВА И ДРУШТВО У СРБИЈИ У ДОБА НЕМАЊИЋА | | |
| Тип часа: | Обрада | | |
| Циљ часа: | * Упознавање ученика са државним уређењем Србије у доба Немањића, * упознавање ученика са друштвеном поделом, улогом, положајем и обавезама друштвених слојева средњовековне Србије, * развијање сарадње међу ученицима и одговорности и за сопствено напредовање и за успех групе у којој раде. | | |
| Очекивани исходи: | * На крају часа ученици ће бити у стању да: * разумеју какво је било државно уређење Србије у доба Немањића и објасне какав је био значај и положај владара, * наведу друштвене слојеве у средњовековном српском друштву и објасне главне разлике између њих, * опишу како је развој привреде утицао на успон Србије, * наброје важније српске градове и руднике у позном средњем веку. | | |
| Облик рада: | Фронтални, групни | | |
| Наставне методе: | Монолошко-дијалошка метода, рад на тексту | | |
| Наставна средства: | Уџбеник, табла | | |
| Међупредметне компетенције | Компетенција за учење, комуникација, сарадња, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10 минута):**  На почетку наставник истиче да ће на овом часу упознати државно и друштвено уређење средњовековне Србије у доба владавине Немањића.  Саопштава да је Србија у средњем веку била феудална држава и да се и на њено друштво може применити феудална подела на оне који ратују (племство), оне који се моле (свештенство) и оне који раде (земљорадници, сточари, занатлије, трговци).  Наставник црта на табли празну табелу за асоцијацију. Ученици бирају и отварају поља и  решевају асоцијацију.   |  |  |  |  |  | | --- | --- | --- | --- | --- | |  | **А** | **Б** | **Ц** | **Д** | | **1** | ЕНГЛЕСКА | РИМСКО | РОДОСЛОВ | ХИМНА | | **2** | ЛАВ | Ф. БАРБАРОСА | НЕМАЊИЋИ | ФРАНЦУСКА | | **3** | ПРВОВЕНЧАНИ | ДУШАН | ЖИКИНА | РЕПУБЛИКА | | **4** | ДВОР | ЖИВОТИЊЕ | КАРОЛИНЗИ | ГРАНИЦА | |  | **КРАЉ** | **ЦАРСТВО** | **ДИНАСТИЈА** | **ДРЖАВА** | | **МОНАРХИЈА** | | | | |   Уколико услови дозвољавају асоцијација може да се прикаже у форми ППТ презентације.  Наставник саопштава ученицима да је Србија у позном средњем веку била монархија на чијем су се челу налазили најптре велики жупани, затим краљеви и на крају цареви Душан и Урош Нејаки.  Објашњава затим да ће лекцију обрадити интерактивном кооперативном методом – експертске групе.  **Главни део (30 минута):**  Наставник ученике дели на четири групе са истим бројем ученика у свакој. Свака група добија задатак да обради по један део лекције.   * Прва група обрађује одељке лекције *Какав је био положај владара у средњовековној Србији*? и *Каква је била улога властеле у средњовековној Србији*, * Друга група обрађује одељке *Колика је била моћ Цркве у средњовековној Србији?* и *Какве су биле обавезе сељака у средњовековној Србији?,* * Трећа група добија задатак да обради одељак *Како је развој привреде утицао на успон Србије?* и * Четврта последњи одељак *Успон градова и њихово становништво*.   Сваки ученик у групи ће из задатог дела лекције извући најважније информације, забележити неколико теза и кључне појмове са објашњењима. Наставник обилази ученике и омаже им у раду.  Када заврше са радом наставник сваком ученику у групи додељује по један број. Затим формира нове групе. Сваки ученик коме је додељен број један је сада прва група, они којима је додељен број два су друга група итд.  У новоформираним групама ученици подучавају једни друге. У свакој групи наћи ће се по један ученик из претходне четири групе. Најпре ће ученик који је био прва група презентовати садржај прва два одељка ове лекције користећи се записаним тезама и појмовима. Остали ученици га слушају и у своје свеске записују најбитније информације. Затим ће ученик који је био друга група презентовати своје одељке и тако редом док се цела лекција у свакој групи не обједини у једну целину.  **Завршни део (5 минута):**  На крају часа наставник фронтално поставља питања ученицима из одељка *Провери своје знање* а ученици одговарају усмено.  За домаћи задатак ће у своје историјске речнике написати кључне појмове и непознате речи са објашњењима. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |