|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 58** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА, СВЕТ И СРБИ У РАНОМ НОВОМ ВЕКУ | | |
| Наставна јединица: | КАКО СУ ЕВРОПЉАНИ ОТКРИВАЛИ СВЕТ? | | |
| Тип часа: | обрада | | |
| Циљ часа: | * Усвајање нових знања о географским открићима, о њиховом значају и последицама, о истакнутим морепловцима и истраживачима и процесу колонизације. | | |
| Очекивани исходи: | * На крају часа ученици ће бити у стању да: * објасне шта се подразумева под великим географским открићима, * наведу шта је подстакло велика географска открића, * именују најзначајније морепловце, * опишу и покажу на карти Колумбово путовање, * опишу и покажу на карти путовање Фернанда Магелана, * објасне ко су конкистадори и опишу колонизацију Америке, * наброје најзначајније последице географских открића. | | |
| Облик рада: | Фронтални, индивидуални | | |
| Наставне методе: | Монолошко – дијалошка, рад на тексту, илустративна метода | | |
| Наставна средства: | Уџбеник, табла, зидна карта света, рачунар, пројектор, ППТ презентација | | |
| Међупредметне компетенције | Компетенција за учење, комуникација, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10 минута):**  Наставник саопштава ученицима да ће на овом часу сазнати како су Европљани откривали свет тј. да ће се упознати са најважнијим географским открићима, њиховим последицама и значајем.  Пита затим ученике која су техничка открића обележила почетак новог века. Када наброје тражи да одреде која су од наведених омогућила путовања у далеке земље, оријентацију у простору и откривање нових пространстава.  Истиче да су први Европљани допловили до америчког континента око 1000 године. Били су то Викинзи. Али они нису били свесни значаја тог открића. После готово пет векова експедиција коју је предводио Кристифор Колумбо допловила је до једног острвцета у Бахамском архипелагу. Овај догађај ће изменити историју и Америке и Европе па се зато сматра важном историјском прекретницом.  Наставник пита ученике шта је ова прекретница означила.  **Главни део (30 минута):**  Наставник објашњава ученицима шта подразумевамо под епохом великих географских открића, чиме она почиње, шта су све током овог периода Европљани открили и чиме се она завршава.  Потом тражи од ученика да прочитају одељак лекције *Шта је подстакло велика географсака открића?* на страни 158. Када заврше поставља им следећа питања:   * За којом робом је у Европи постојала велика потражња крајем средњег века? * Како је та роба са Далеког истокан током средњег века стизала у Европу? * Који народ је током XV века почео да угрожава трговачке путеве?   Наставник саопштава да су Португалци у XV веку били водећи истраживачи и да се први отиснуо у потрагу за поморским путем до Индије Бартоломео Дијаз. Даље описује његово путовање и показује на зидној карти света правац пловидбе.  Тражи од ученика да прочитају одељак *Индија или Америка?* на страни 159 а када заврше поставља им питања:   * Како је Кристифор Колумбо покушао да стигне до Индије? * Ко је помогао његову експедицију, обезбедио му бродове и посаду? * Када се Колумбо отиснуо на своје прво путовање? * Где се искрцао после два месеца пловидбе? * Шта је Колумбо открио током наредних експпедиција? * По коме је Америка добила име и зашто?   Наставник истиче да је Колумбо био убеђен да је стигао у Индију. Зато је становништво америчког континента назвао Индијанцима. Показује на карти света правац Колумбове пловидбе и територије које је открио. Ученици на карти *Велика географска открића* на страни 161 проналазе стрелицу којом је означена Колумбова експедиција.  Описује потом путовање Васка да Гаме који је опловивши Африку стигао 1498. године у Индију. Упућује ученике на слике Васка да Гаме и Фернанда Магелана и саопштава да је Магеланово откриће најзначајније после Колумбовог. Описује његово путовање око света и истиче да је оно доказало да је Земља округла. Показује на зидној карти света правац Магеланове пловидбе и поново упућује ученике на карту *Велика географска открића* на страни 161 на којој проналазе стрелицу којом је означена Магеланова експедиција.  Тражи потом од ученика да прочитају одељак *Колонизација Америке* на страни 160. Када заврше поставља им следећа питаања:   * Које развијене домородачке цивилизације у Централној и Јужној Америци постоје у ово време? * Где су државу имали Астеци а где Инке? * Ко су били конкистадори? * Ко је покорио државу Астека а ко државу Инка? * Шта су колоније? * Како су освајачи поступали према домородачком становништву Америке?   Наставник набраја и објашњава последице великих географских открића.  Уколико постоје услови излагање наставника прати ППТ презентација.  **Завршни део (5 минута):**  Уколико постоје услови наставник пушта преко пројектора видео приче *Ко је Васко де Гама?*  и/или *Како је Франсиско Писаро у 16. веку освојио царство Инка?* доступне у дигиталном уџбенику.  Наставник упућује ученике на историјски извор тј. карту на страни 162 *Познати и непознати континенти*. Поставља питања која се налазе испод ове карте. Помаже ученицима да уоче шта се од њих очекује и да одговоре на дата питања.  За домаћи задатак наставник задаје ученицима да писмено одговоре на питања из одељка *Провери своје знање* на страни 163. и да у свој историјски речник запишу кључне појмове и непознате речи са објашњењима.  На крају оцењује ученике и похваљује најактивније. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ИЗГЛЕД ТАБЛЕ

КАКО СУ ЕВРОПЉАНИ ОТКРИВАЛИ СВЕТ?

**УЗРОК**- због ширења Османског царства отежана је копнена трговина између Европе и Азије, високе царине

**ТЕХНИЧКА ОТКРИЋА**-предуслов за Велика географска открића:

* каравела-брод на једра,
* мапе,
* барут,
* компас,
* астролаб,
* часовник,
* дурбин...

1492. година- **КРИСТИФОР КОЛУМБО** открива пут за Америку

1498. година-**ВАСКО ДА ГАМА** открива пут за Индију

1519-1522. – **МАГЕЛАНОВА** експедиција опловљава свет.

Конкистадори (Пизаро и Кортес) кренули су у освајање Средње и Јужне Америке.

**ПОСЛЕДИЦЕ** великих географских открића:

* промењена је представа о свету
* премнете су нове биљне културе и животињске врсте из Америке у Европу и из Европе у Америку
* уништење домородачких цивилизција,
* црначко ропство.