|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 50** | ОДЕЉЕЊЕ**:** | ДАТУМ**:** | |
| Наставна тема: | СРБИ НА КРАЈУ СРЕДЊЕГ ВЕКА | | |
| Наставна јединица: | КАКО ЈЕ ДОШЛО ДО КОСОВСКОГ БОЈА? | | |
| Тип часа: | утврђивање | | |
| Циљ часа: | * Утврђивање усвојених знања о турским освајањима на Балкану, Моравској Србији и значају кнеза Лазара, * утврђивање знања о узроцима, току и последицама Косовског боја. | | |
| Очекивани исходи: | * На крају часа ученици ће бити у стању да: * опишу како су се Турци ширили у српским земљама, * објасне значај кнеза Лазара у националној историји, * покажу на карти Моравску Србију, државу кнеза Лазара, * опишу Косовски бој, ток и учеснике, * наведу последице Косовског боја, * наведу неке разлике између кососвске легенде тј. народне традиције и историјских чињеница о Косовском боју. | | |
| Облик рада: | Фронтални, индивидуални | | |
| Наставне методе: | Монолошко – дијалошка | | |
| Наставна средства: | Уџбеник, зидна географска карта Србије, рачунар, пројектор, ППТ презентација | | |
| Међупредметне компетенције | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10 минута):**  Наставник проверава да ли су ученици урадили домаћи задатак, да ли су у свој историјски речник записали и објаснили кључне и непознате појмове и речи. Један ученик чита појмове које је записао у свој речник из лекције *Како је дошло до Косовског боја?*. Остали ученици га исправљају и допуњују. Ученици затим редом читају одговоре које су записали на питања из одељка *Провери своје знање*. Наставник контролише тачност одговора и по потреби их исправља и допуњује.  Наставник саопштава ученицима да је циљ овог часа да обнове и утврде знања о кнезу Лазару, Моравској Србији и узроцима, току, последицама и значају Косовског боја.  **Главни део (30 минута):**  Наставник ученицима поставља следећа питања:   1. КАКО СУ СЕ ТУРЦИ ШИРИЛИ У СРПСКИМ ЗЕМЉАМА? (Основу турске тактике чинили су мањи и чести пљачкашки упади. Пустошења су слабила српске земље а њихови господари били су принуђени да постану турски вазали. Уколико ова тактика не би дала разултате Турци су предузимали велике освајачке походе.) 2. КО ЈЕ ПОСТАО НАЈМОЋНИЈИ ОБЛАСНИ ГОСПОДАР У СРПСКИМ ЗЕМЉАМА НАКОН МАРИЧКЕ БИТКЕ И СМРТИ ЦАРА УРОША? (Најмоћнији обласни господар након Маричке битке и смрти цара Уроша постао је кнез Лазар Хребељановић.) 3. КО ЈЕ БИЛА ЖЕНА КНЕЗА ЛАЗАРА? (Супруга кнеза Лазара била је властелинка Милица која је према неким изворима била немањићког порекла.) 4. СА КИМ КНЕЗ ЛАЗАР ДОЛАЗИ У СУКОБ ДА БИ ОЈАЧАО И ПРОШИРИО СВОЈУ ТЕРИТОРИЈУ? (Да би ојачао и проширио своју територију кнез Лазар долази у сукоб са младим жупаном Николом Алтомановићем.) 5. КО ЈЕ БИО НИКОЛА АЛТОМАНОВИЋ? (Никола Алтомановић је био синовац кнеза Војислава Војиновића од којег је наследио поседе који су се протезали од Рудника до Јадранског мора.) 6. КО СУ БИЛИ САВЕЗНИЦИ КНЕЗА ЛАЗАРА У БОРБИ ПРОТИВ НИКОЛЕ АЛТОМАНОВИЋА? (Савезници кнеза Лазара у борби против Николе Алтомановића били су краљ Босне, Твртко I Котроманић, и Угри.) 7. КАДА ЈЕ НИКОЛА АЛТОМАНОВИЋ ПОРАЖЕН? (Никола Алтомановић је поражен 1373. године.) 8. КОЈЕ ОБЛАТИ СУ ПРИПАЛЕ КНЕЗУ ЛАЗАРУ ПОСЛЕ ПОРАЗА НИКОЛЕ АЛТОМАНОВИЋА? (Кнезу Лазару су припале области око Рудника и Ужица.) 9. КОЈА ЈЕ ДВА БОГАТА РУДНИКА КОЈА СУ МУ ДОНОСИЛА ВЕЛИКЕ ПРИХОДЕ ДРЖАО КНЕЗ ЛАЗАР? (Кнез Лазар је држао руднике Ново Брдо и Рудник и они су му доносили велике приходе.) 10. ИЗМЕЂУ КОЈИХ РЕКА СЕ ПРОСТИРАЛА ОБЛАСТ КОЈОМ ЈЕ ВЛАДАО КНЕЗ ЛАЗАР? (Област којом је владао кнез Лазар простирала се на северу до Дунава, на западу до Дрине и на југоистоку до Јужне Мораве.) 11. КАКО НАЗИВАМО ЗЕМЉУ КОЈОМ ЈЕ ВЛАДАО КНЕЗ ЛАЗАР И ЗАШТО? (Земљу којом је владао кнез Лазар називамо Моравске Србија јер су њено средиште чиниле долине Велике, Западне и Јужне Мораве.) 12. КОЈИ ГРАД ЈЕ БИО ПРЕСТОНИЦА КНЕЗА ЛАЗАРА? (Престоница кнеза Лазара био је град Крушевац.) 13. У КОМ МАНАСТИРУ СЕ НАЛАЗЕ МОШТИ КНЕЗА ЛАЗАРА? (Мошти кнеза Лазара налазе се у његовој задужбини, манастиру Раваници.) 14. КОЈИ СРПСКИ ВЕЛИКАШ ЈЕ БИО ЛАЗАРЕВ ЈУЖНИ СУСЕД И ГОСПОДАР КОСОВА? (Лазарев јужни сусед и зет, господар Косова био је Вук Бранковић.) 15. У КОЈИМ БИТКАМА ЈЕ КНЕЗ ЛАЗАР ПОРАЗИО ТУРКЕ ПРЕ КОСОВСКОГ БОЈА? (Кнез Лазар је поразио Турке у биткама код Дубравице 1381. и Плочника 1386. године.) 16. КО ЈЕ НАНЕО ПОРАЗ ТУРСКОЈ ВОЈСЦИ У БОСНИ У БИЦИ КОД БИЛЕЋЕ 1388. ГОДИНЕ? (У бици код Билеће 1388. године турску војску је поразио Влатко Вуковић, војвода краља Твртка I.) 17. КАДА ЈЕ ОДИГРАО КОСОВСКИ БОЈ? (Косовски бој се одиграо на Видовдан 28. јуна 1389. године.) 18. КО СУ БИЛИ САВЕЗНИЦИ КНЕЗА ЛАЗАРА У БОЈУ НА КОСОВУ? (Савезници кнеза Лазара у боју на Косову били су, господар Косова Вук Бранковић и краљ Твртко I који је у помоћ послао одред војске који је командовао војвода Влатко Вуковић.) 19. КО ЈЕ ПРЕДВОДИО ТУРСКУ ВОЈСКУ У КОСОВСКОМ БОЈУ? (Турску војску у Косовском боју предводио је султан Мурат I са синовима Јакубом и Бајазитом.) 20. КО ЈЕ, ПРЕМА ПРЕДАЊУ, УБИО СУЛТАНА МУРАТА I НА КОСОВУ? (Султана Мурата I, према предању, убио је српски ратник Милош Обилић.) 21. КО ЈЕ ПРЕУЗЕО ЗАПОВЕДНИШТВО НАД ТУРСКОМ ВОЈСКОМ НАКОН ПОГИБИЈЕ СУЛТАНА МУРАТА? (После погибије султана Мурата заповедништво над турским снагама преузео је његов син Бајазит.) 22. КАКВА СУДБИНА ЈЕ ЗАДЕСИЛА КНЕЗА ЛАЗАРА У БОЈУ НА КОСОВУ? (Кнез Лазар је био заробљен и погубљен.) 23. КО УПРАВЉА МОРАВСКОМ СРБИЈОМ НАКОН КОСОВСКОГ БОЈА? (Моравском Србијом након Косовског боја управља кнегиња Милица.) 24. КАКВЕ ЈЕ ОДНОСЕ КНЕГИЊА МИЛИЦА ПРИХВАТИЛА ПРЕМА НОВОМ СУЛТАНУ БАЈАЗИТУ? (Према новом султану Бајазиту кнегиња Милица је прихватила вазални однос.) 25. ДА ЛИ ЈЕ ВУК БРАНКОВИЋ ПРИСТАО ДА ПОСТАНЕ ВАЗАЛ ОСМАНЛИЈА? (Вук Бранковић је одбио да постане вазал Османлија.) 26. СА КОЈОМ ТИТУЛОМ ЈЕ ЗАПАМЋЕН КНЕЗ ЛАЗАР У НАРОДНОЈ ТРАДИЦИЈИ? (У народном сећању кнез Лазар је запамћен као цар а његова супруга Милица као царица.) 27. КАКО ЈЕ НАРОДНА ТРАДИЦИЈА ПРИКАЗАЛА СТРАДАЊЕ КНЕЗА ЛАЗАРА И ЊЕГОВИХ РАТНИКА У КОСОВСКОМ БОЈУ? (Народна традиција приказала је страдање кнеза Лазара и његових ратника као свесну жртву, који су тиме као хришћански мученици, обезбедили Царство небеско.) 28. КО ЈЕ У НАРОДНИМ ПЕСМАМА КОСОВСКОГ ЦИКЛУСА ПРЕДСТАВЉЕН КАО ИЗДАЈНИК? (У народним песмама косовског циклуса издаја се приписује Вуку Бранковићу.) 29. КАДА ЈЕ И КАКО УМРО ВУК БРАНКОВИЋ? (Вук Бранковић је умро самим крајем XIV века у турском заробљеништву.) 30. У ЧЕМУ ЈЕ ЗНАЧАЈ КОСОВСКЕ ЛЕГЕНДЕ? (Косовска легенда је каснијим генерацијама служила као узор јунаштва и храбрости.)   Наставник питања поставља фронтално. Ученици се јављају дизањем руке и одговарају. Наставник контролише тачност одговора, исправља их и допуњује, по потреби даје додатна објашњења или поставља потпитања.  Уколико постоје услови питања могу бити постављана и у форми ППТ презентације. Наставник редом отвара слајдове. Након слајда са питањем сачека да ученици одгворе па тек тада отвора слајд са тачним одговором.  Уколико постоје услови наставник ученицима приказује видео приче *Ко је највећи српски јунак?* и *Да ли је Вук Бранковић био издајица?* доспупне у дигиталном уџбенику.  **Завршни део (5 минута):**  Ученици излазе пред зидну географску карту Србије и на њој проналазе и показују реке Дунав, Дрину и Јужну Мораву тј. територију којом је управљао кнез Лазар, Велику Мораву, Западну Мораву, Крушевац и Раваницу.  На крају оцењује ученике и похваљује најуспешније. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |