|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 68** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА, СВЕТ И СРБИ У РАНОМ НОВОМ ВЕКУ | | |
| Наставна јединица: | КАКО СУ ЖИВЕЛИ СРБИ ПОД ХАБЗБУРШКОМ И МЛЕТАЧКОМ ВЛАШЋУ? | | |
| Тип часа: | обрада | | |
| Циљ часа: | * Усвајање знања о животу Срба под хабзбуршком влашћу, * упознавање ученика са појмом Војне крајине, * усвајање знања о ратовима које су водиле Аустрија и Млетачка република против Турака, о Великој сеоби Србаи животу под млатачком влашћу. | | |
| Очекивани исходи: | * На крају часа ученици ће бити у стању да: * дефинишу појам Војне крајине и опишу положај крајишника, * наброје ратове које су водиле Аустрија и Млетачка република против Турака и објасне зашто су у тим ратовима Срби учествовали на страни Аустрије, * објасне узроке, опишу ток и последице Велике сеобе Срба, * опишу положај Срба под млетачком влашћу, * дефинишу и разликују појаву унијаћења од покатоличења. | | |
| Облик рада: | Фронтални, индивидуални | | |
| Наставне методе: | Монолошко – дијалошка, рад на тексту | | |
| Наставна средства: | Уџбеник, табла, карта, радни лист | | |
| Међупредметне компетенције | Компетенција за учење, комуникација, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник на почетку часа проверава како су ученици урадили домаћи задатак у историјски речник. Ученици редом читају кључне појмове и непознате речи и њихова зачења, допуњују и исправљају једни друге уколико је то потребно.  Наставник затим саопштава да је одмах после Маричке и Косовске битке дошло до првих сеоба Срба према северу, у јужну Угарску. Те сеобе су биле све учесталије па се тако велики број Срба нашао под влашћу Аустрије или Венеције. Истиче да је циљ овог часа да се упознају са животом Срба под хабзбуршком и млетачком влашћу.  **Главни део (30 минута):**  Наставник тражи од ученика да прочитају одељак *Шта је то Војна крајина?* на страни 187. Када заврше поставља им следећа питања и позива ученике да најпре усмено одговоре на њих а онда и подвуку реченице или делове реченица који представљају одговоре у тексту:   * Ко је и зашто успоставио Војну крајину? * Коме је била подчињена Војна крајина? * Како су се називали житељи Војне крајине? * Које су биле обавезе крајишника и шта су заузврат добијали? * Чиме су била одређена права и обавезе Срба крајишника? * Које је наважније право које су крајишници добили Влашким статутима?   Упућује ученике на карту на страни 187. Тражи да опишу простор који је обухватала Војна крајина и наведу територије које су улазиле у њен састав.  Наставникзатим црта табелу на табли.   |  |  |  |  | | --- | --- | --- | --- | | **НАЗИВ РАТА** | **ТРАЈАЊЕ** | **ТОК** (важни догађаји, битке и сл) | **МИР** | | ДУГИ РАТ |  |  |  | | КАНДИЈСКИ РАТ |  |  |  | | БЕЧКИ РАТ |  |  |  | | АУСТРО-ТУРСКИ РАТ |  |  |  | | АУСТРО-ТУРСКИ РАТ |  |  |  |   Саопштава ученицима да су Аустрија и Венеција водиле низ дугих и исцрпљујућих ратова против Турака. У тим ратовима су Срби учествовали на страни Аустрије и Венеције у нади да ће се тако ослободити од Турака. Затим описује редом један по један рат, трајање, ток, исход и објашњава значај. Податке редом бележи у табелу на табли а ученици преписују у своје свеске. Када заврши са излагањем о Бечком рату, тражи од ученика да прочитају одељак *Велика сеоба Срба*? на страни189. Када заврше поставља ученицима питања. Ученици одговарају усмено и подвлаче у тексту кључне реченице:   * Када и за време ког рата се одиграла Велика сеоба Срба? * Ко је предводио Велику сеобу Срба? * Одакле су се Срби иселили? * Коју територију су населили? * Ко је Србима дао привилегије? * Која су права Срби добили? * Како се назива црквена организација Срба у јужној Угарској?   Позива затим једног ученика да прочита наглас историјски извор *Шта је цар Леополд I дао Србима?* На страни 189. Када заврши поставља им питања која се налазе испод текста.  Наставник затим описује ученицима аустро-турске ратове вођене у XVIII веку од 1716. до 1718. и други од 1737. до 1739. године. Објашњава њихов ток и исход и другу сеобу Срба коју је предводио патријарх Арсеније IV Јовановић.  Наставник дели ученицима радни лист са текстом који треба да допуне. Упућује их на одељак лекције *Срби под влашћу Млетачке републике* на страни 191. Саопштава им да је њихов задатак да прочитају овај одељак и да допуне текст речима које недостају.  Затим наставник на табли записује појмове:   * Покатоличење – * Унијаћење – * Манастири Фрушке Горе – * Манастири у Далмацији –   Позива ученике да прочитају одељак лекције *Шта је унијаћење и покатоличење?* на страни 192. Када заврше тражи од њих да покушају да дефинишу појмове унијаћење и покатоличење. Најбољи одговор ученика бележи на табли. Затим тражи да наброје манастире Фрушке горе и манастире у Далмацији и такође записује одговоре ученика.  **Завршни део (10 минута):**  Наставник поставља ученицима питања из одељка *Провери своје знање*.  За домаћи задатак ученици треба да запишу значења кључних појмова и непознатих речи из ове лекције у свој историјски речник.  На крају часа оцењује и похваљује најуспешније ученике за активност и сарадњу. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ПРИЛОГ

Допуни текст речима које недостају.

Венеција (Млетачка република) је по свом уређењу била \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ република. Она је завладала у XV веку градовима у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ а под њеном влашћу била су и острва у Средоземном мору \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_\_\_\_. У \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ рату (1645-1669) Венеција је изгубила \_\_\_\_\_\_\_\_\_\_\_\_\_\_\_\_\_\_\_\_\_\_\_ али је проширила поседе у Далмацији. Срби су се у овом рату истакли ратујући као \_\_\_\_\_\_\_\_\_\_\_\_\_\_\_\_\_\_\_\_\_\_\_. Најпознатији ускок био је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Током Бечког рата Венеција је освојила \_\_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и значајно проширила поседе на Јадрану. Српско становништво које је живело под млетачком влашћу имало је статус \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и једина обавеза им је била плаћање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ држави.

Допуни текст речима које недостају.

Венеција (Млетачка република) је по свом уређењу била \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ република. Она је завладала у XV веку градовима у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ а под њеном влашћу била су и острва у Средоземном мору \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_\_\_\_. У \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ рату (1645-1669) Венеција је изгубила \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ али је проширила поседе у Далмацији. Срби су се у овом рату истакли ратујући као \_\_\_\_\_\_\_\_\_\_\_\_\_\_\_\_\_\_\_\_\_\_\_. Најпознатији ускок био је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Током Бечког рата Венеција је освојила \_\_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и значајно проширила поседе на Јадрану. Српско становништво које је живело под млетачком влашћу имало је статус \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и једина обавеза им је била плаћање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ држави.