|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 38** | ОДЕЉЕЊЕ**:** | ДАТУМ**:** | |
| Наставна тема: | СРПСКЕ ЗЕМЉЕ У ПОЗНОМ СРЕДЊЕМ ВЕКУ – ДОБА НЕМАЊИЋА | | |
| Наставна јединица: | ШТА ЈЕ ТО СРПСКО ЦАРСТВО? | | |
| Тип часа: | Обрада | | |
| Циљ часа: | Усвајање знања о владавини цара Душана Силног | | |
| Очекивани исходи: | * На крају часа ученици ће бити у стању да:   + сагледају значај и улогу краља и цара Душана Силног у одговарајућим историјским околностима,   + опишу успон и територијално ширење Србије за време његове владавине,   + покажу на историјској карти правце ширења Србије за време владавине цара Душана и тероторије које је освојио,   + објасне значај Душановог законика. | | |
| Облик рада: | Фронтални, индивидуални, групни | | |
| Наставне методе: | Монолошко-дијалошка, рад на тексту | | |
| Наставна средства: | Уџбеник, зидна карта, табла | | |
| Међупредметне компетенције | Компетенција за учење, комуникација, сарадња, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  На почетку часа наставник тражи од ученика да наведу разлоге који су довели до привредног и економског успона Србије за време владавине краља Уроша I а затим и да покажу на зидној карти у којим правцима и на које територије је краљ Милутин проширио Србију.  Потом саопштава да ће се на овом часу упознати са владавином Стефана Душана током које Србија, припремљена оснаженом привредом и Милутиновим освајањима, достиже врхунац војне моћи и територијалног ширења.  Наставник дели ученике на четири групе и објашњава ученицима да ће свака група добити задатак да обради један део лекције. Када заврше са радом биће формиране нове групе у којима ће ученици подучавати једни друге тј. презентовати наставне садржаје које су обрадили у претходним групама.  **Главни део (30 минута):**  Наставник групама дели задатке.  **Прва група** добија задатак да обради прва два одељка лекције: *Долазак Стефана Душана на власт* и *Како је Душан увећао Србију?* на страни 107 уџбеника. Објашњава да најпре треба да прочитају текст, издвоје и забележе неколико најважнијих теза, погледају и анализирају карту на страни 109 уџбеника и покушају да на зидној карти пронађу територије које је Душан освојио.  **Друга група** добија задатак да обради део лекције под називом *Када и где је проглашено српско царство?* Такође, најпре треба да прочитају текст, издвоје и забележе кључне тезе и на крају погледају слику Паје Јовановића „*Крунисање цара Душана*“ и покушају да одговоре на питања која се односе на ову слику на страни 108 уџбеника.  **Трећа група** добија задатак да обради део лекције под називом *Како је уређено царство? Шта је Душанов законик?* Након што прочитају текст и запишу кључне тезе треба да прочитају историјски извор, тј. неколико чланова Душановог законика на страни 108 уџбеника и одговоре на питања у вези овог извора.  **Четврта** **група** добија задатак да обради последњи део лекције *Душанови последњи планови и смрт.* Када издвоје кључне тезе из прочитаног текста прочитаће и одељак лекције *Историја и ми данас* текст под називом *Душан Силни или Душан Високи?*  Групе за рад имају 15 минута. Ученици читају, издвајају и записују кључне тезе и речи. Наставник их обилази, контролише да ли сви ученици активно учествују у раду група, даје додатна објашњења и савете...  По истеку времена наставник сваком ученику у групи додељује по један број а потом формира нове групе. Сада прву групу чине сви ученици којима је додељен број један, другу групу којима је додељен број два и тако редом.  У новоформираним групама ученици подучавају једни друге тј. презентују наставне садржаје који су им били додељени у претходним групама осталим ученицима редоследом како је то у лекцији тј. први ће у свакој групи презентовати ученик који је био до тада у првој групи и тако редом док се сви наставни садржаји не обједине у целину.  За рад им наставник даје такође 15 минута.  **Завршни део (10 минута):**  У завршном делу часа ученици читају редом кључне тезе које су издвојили из лекције. Наставник најважније записује на табли.  На крају часа наставник награђује и похваљује ученике за активност и сарадњу у раду.  За домаћи задатак задаје ученицима да у своје историјске речнике упишу кључне појмове из oве лекције и непознате речи са објашњењима. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ИЗГЛЕД ТАБЛЕ

**ШТА ЈЕ ТО СРПСКО ЦАРСТВО?**

**СТЕФАН УРОШ IV ДУШАН**

**(1331-1355)**

**СТЕФАН УРОШ III ДЕЧАНСКИ**

**(1321-1331)**

* ОЖЕЊЕН БУГАРСКОМ ПРИНЦЕЗОМ ЈЕЛЕНОМ.
* ОСВАЈА ДЕЛОВЕ МАКЕДОНИЈЕ И АЛБАНИЈЕ, ЕПИР И ТЕСАЛИЈУ. ЊЕГОВА ДРЖАВА СЕ ПРОТЕЖЕ ОД ДУНАВА ДО КОРИНТСКОГ ЗАЛИВА.
* 1345. ГОДИНЕ ОСВАЈА СЕР.
* 1346. ГОДИНЕ ПАТРИЈАРХ ЈОАНИКИЈЕ У СКОПЉУ КРУНИШЕ ДУШАНА ЗА ЦАРА СРБА И ГРКА.
* 1349. НА САБОРУ У СКОПЉУ ОБЈАВЉЕН ЈЕ ДУШАНОВ ЗАКОНИК.
* ЗАПОЧИЊЕ ПРЕГОВОРЕ СА ПАПОМ О БОРБИ ПРОТИВ ТУРАКА.
* УМИРЕ 1355. ГОДИНЕ. НАСЛЕЂУЈЕ ГА СИН УРОШ V НЕЈАКИ.