|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 5** | ОДЕЉЕЊЕ**:** | ДАТУМ**:** | |
| Наставна тема: | ОСНОВИ ПРОУЧАВАЊА ПРОШЛОСТИ | | |
| Наставна јединица: | ШТА ЈЕ СРЕДЊИ А ШТА НОВИ ВЕК?  НА ОСНОВУ ЧЕГА ДОЛАЗИМО ДО САЗНАЊА О СРЕДЊЕМ И НОВОМ ВЕКУ? | | |
| Тип часа: | Утврђивање | | |
| Циљ часа: | Утврђивање знања о одликама средњег и раног новог века и врстама извора за проучавање ових историјских периода. | | |
| Очекивани исходи: | * На крају часа ученици ће бити у стању да: * објасне појам средњег и појам новог века, * наведу кључне прекретнице које означавају почетак и крај средњег и новог века, * објасне поделу на рани и позни средњи век, * разумеју разлике између раног и позног средњег века, * илуструју поделу историјских извора. | | |
| Облик рада: | Фронтални, групни | | |
| Наставне методе: | Монолошко-дијалошка, илустративна | | |
| Наставна средства: | Уџбеник, табла, листови са шемом дрвета | | |
| Међупредметне компетенције | Компетенција за учење, комуникација, сарадња | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник пита ученике да ли је неко посетио сајт Дигиталне библиотеке Матице српске и тражи да објасне и опишу које су средњовековне писане историјске изворе прелистали, како изгледају и шта је на њих оставило највећи утисак.  Затим саоштава да је циљ овог часа да обнове усвојена знања о одликама средњег и раног новог века и историјским изворима за проучавање ових периода прошлости.  **Главни део (30 минута):**  Наставник фронтално постравља питања:   1. Којим догађајем почиње а којим се завршава средњи век? 2. Који историјски период је претходио средњем веку? 3. Колико је векова трајао средњи век? 4. Које су основне одлике овог историјског периода? 5. Како смо поделили средњи век? 6. Које су разлике између раног и позног средњег века? 7. Како се назива друштвено уређење које је обележило период средњег века? 8. Која је нова религија настала у средњем веку? 9. Који је историјски период наступио после средњег века? 10. Који су догађаји обележили почетак и крај раног новог века? 11. Како другачије називамо рани нови век?   Ученици одговарају редом на питања, исправљају и допуњују једни друге и образлажу одговоре. Наставник их подстиче питањима:   * Да ли има неко нешто да дода? * Да ли неко има другачије мишљење? * Зашто тако мислиш?   Наставник затим дели ученике на мање групе и свакој групи даје лист да шемом. Објашњава да је њихов задатак да покушају да направе мапу ума са врстама историјских извора. У празна поља могу да уписују врсте извора, да их укратко опишу, да шему допуне сличицама или симболима...  **Завршни део (10 минута):**  Наставник бира и на таблу лепи неколико мапа ума. Позива капитене група да представе радове. Ученици дискутују, оцењују мапе и бирају најуспешнију, ону која најтачније и најмаштовитије илуструје поделу средњовековних историјских извора. Избрану мапу излаже на видно место у учионици.  Наставник задаје ученицима домаћи задатак, да се подсете шта су у петом разреду учили о Великој сеоби народа и паду Римског царства и тражи да на следећи час понесу бојице. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ПРИЛОГ

