|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 12** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА И СРЕДОЗЕМЉЕ У РАНОМ СРЕДЊЕМ ВЕКУ | | |
| Наставна јединица: | ВИЗАНТИЈА – ХИЉАДУГОДИШЊЕ ЦАРСТВО | | |
| Тип часа: | Обрада | | |
| Циљ часа: | Упознавање ученика са историјом Византије, најзначајнијим догађајима и личностима, њеним утицајем и значајем у раном средњем веку . | | |
| Очекивани исходи: | * На крају часа ученици ће бити у стању да: * разумеју значај Византије у раном средњем веку, * наведу најзначајније византијске владаре и догађаје из времена њихове владавине, * покажу на карти Цариград и територије које је обухватала за време Јустинијанове обнове, * објасне зашто долази до слабљења њене моћи после Јустинијанове смрти и поновног успона за време Василија II, * наведу основна обележја Византије и опишу њен утицај на суседне народе. | | |
| Облик рада: | Фронтални, индивидуални | | |
| Наставне методе: | Монолошко-дијалошка, рад на тексту | | |
| Наставна средства: | Уџбеник, зидна географска карта Европе, табла | | |
| Међупредметне компетенције | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  На почетку часа наставник проверава како су ученици урадили домаћи задатак и које су кључне појмове и речи забележили у историјске речнике. Затим им поставља неколико питања да би их подсетио шта су у петом разреду учили о подели Римског царства:   1. Када и како је подељено Римско царство? 2. Покажи на карти границе између Западног и Источног римског царства? 3. Који су главни градови подељеног Римског царства? 4. Када је хришћанство признато као вера у Римском царству? 5. Како је и када пропало Западно римско царство?   Саопштава потом да пад Рима 476. године није битније утицао на Источно римско царство тј. Византију, које је постала наследница античког Рима и најмоћнија и најутицајнија држава раног средњег века.  Наставник бележи наслов лекције на табли и саопштава ученицима да ће се на овом часу упознати са развојем Византије током раног средњег века и најзначајнијим догађајима и личностима њене историје.  **Главни део (30 минута):**  Наставник објашњава ученицима како се називала Византија током раног средњег века (Ромејско царство, Грчко царство) по чему је добила име и када овај термин почиње да се користи (у XVI веку). Саопштава да је престоница ове државе био Константинопољ – Цариград – Истанбул и тражи од једног ученика да на зидној географској карти Европе пронађе овај град и опише његов положај.  Даље наставник упознаје ученике са значајем цара Јустинијана, великог државника и законодавца који је Византијом владао у VI веку. Тражи од ученика да прочитају одломак из историјског извора, дела ,,*О грађевинама”*  византијског историчара Прокопија из Цезареје, на страни 33 уџбеника. Када заврше, наставник им поставља питања која се налазе испод текста и проверава да ли су разумели прочитано:   1. Да ли је Јустинијан у потпуности био посвећен изградњи цркве? 2. На основу чега то закључујеш? 3. Какве мајсторе је настојао да упосли?   Потом упознаје ученике са Јустинијановим освајањима и покушајем обнове Римског царства. Тражи од ученика да погледају карту на страни 34 уџбеника и да покушају да одговоре на питање испод карте: Да ли је Јустинијан успео у потпуности да обнови Римско царство? Даље објашњава какве су биле последице Јустинијанове обнове, узроке слабљења и набраја који су народи нападали и угрожавали западне и источне границе царства.  Наставник скреће пажњу ученика на илустрацију на страни 35 уџбеника (Употреба „грчке ватре“ у оморској бици) и тражи од њих да је опишу. Затим саопштава да Византија поново доживљава успон у периоду од IX до XI века и да за време владавине цара Василија II опет постаје светска сила.  На крају наставник наводи основна обележја Византије (римско право, грчки језик, хришћанство), одлике византијске културе и привреде (робно новчана) и објашњава какав је био утицај Византије на суседе.  **Завршни део (10 минута):**  У завршном делу часа наставник ученицима поставља питања:  1. Који је други назив за Источно римско царство?  2. Која су основна обележја Византије?  3. У чему је значај цара Јустинијана?  4. Зашто долази до опадања моћи Византије после Јустинијанове смрти?  5. За време ког цара Византија поново постаје светска сила?  Одговоре ученика, који представљају кључне тезе ове лекције исписује на табли у виду шеме а ученици преписују у своје свеске.  Ученицима задаје да за домаћи задатак да у своје историјске речнике упишу кључне помове и непознате речи из ове лекције са објашњењима. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ИЗГЛЕД ТАБЛЕ

