|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 4** | ОДЕЉЕЊЕ**:** | ДАТУМ**:** | |
| Наставна тема: | ОСНОВИ ПРОУЧАВАЊА ПРОШЛОСТИ | | |
| Наставна јединица: | НА ОСНОВУ ЧЕГА ДОЛАЗИМО ДО САЗНАЊА О СРЕДЊЕМ И НОВОМ ВЕКУ? | | |
| Тип часа: | Обрада | | |
| Циљ часа: | Обнављање стечених знања о историјским изворима и упознавање ученика са новим врстама извора за проучавање средњовековне и историје новог века. | | |
| Очекивани исходи: | * На крају часа ученици ће бити у стању да: * дефинишу појам историјских извора, * наведу врсте историјских извора, * наброје најзначајније врсте историјских извора за средњовековну и историју новог века. | | |
| Облик рада: | Фронтални, индивидуални | | |
| Наставне методе: | Монолошко-дијалошка | | |
| Наставна средства: | Уџбеник, табла | | |
| Међупредметне компетенције | Компетенција за учење, комуникација, дигитална компетенција. | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10 минута):**  Наставник најављује нову наставну јединицу која ће бити обрађена на овом часу и исписује њен наслов на табли. Саопштава ученицима да је циљ овог часа да се подсете шта су то историјски извори али и да упознају нове вресте историјских извора за проучавање средњовековне историје и историје новог века. Затим ученицима дели листове са одштампаном табелом која садржи три колоне – ЗНАМ, ЖЕЛИМ ДА ЗНАМ И НАУЧИО/ЛА САМ.  Наставник тражи од ученика да у колону ЗНАМ упишу која знања поседују о историјским изворима, врстама, где се чувају и сл, а у колону ЖЕЛИМ ДА ЗНАМ шта то не знају о траговима и остацима из прошлости, а желели би да сазнају на овом часу.  Док ученици раде задатак наставник исту табелу црта на табли. Позива потом ученике да најпре кажу шта су записали у првој, а потом у другој колони и што више њихових различитих одговора бележи на одговарајућа места у табели на табли.  **Главни део (30 минута):**  Наставник фронтално, кроз разговор са ученицима дефинише појам и набраја врсте историјскох извора. Наглашава да су историчарима најбитнији писани извори и да ће им зато бити посвећена највећа пажња на овом часу  Затим објашњава како су настали и на којим материјалима средњовековни писани извори и истиче да су најзначајније врсте хронике, анали, повеље, житија и законици. Тражи од ученика да ове појмове са кратким објашњењима запишу у свој „Историјски речник“. Даље објашњава како су настајали писани извори у раном новом веку и наводи нове врсте извора које су настале у овом периоду захваљујући проналаску штампарске пресе.  Затим наставник саопштава да се писани извори чувају у архивима и библиотекама и задаје ученицима за домаћи задата да посете сајт Дигиталне библиотеке Матице српске где могу да пронађу и прелистају бројне рукописе, летописе, новине, карте и сл. из периода од V до XIX века.  На крају наставник фронтално, кроз разговор са ученицима набраја и описује материјалне и на крају усмене историјске изворе.  **Завршни део (5 минута):**  Наставник тражи од ученика да у трећу колону табеле коју су добили на почетку часа упишу шта су ново научили на овом часу. Позива ученике да прочитају шта су записали и њихове одговоре бележи у табелу на табли. Заједно упоређују другу и трећу колону и закључују да ли су на овом часу сазнали све што су желели. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ИЗГЛЕД ТАБЛЕ

**НА ОСНОВУ ЧЕГА ДОЛАЗИМО ДО САЗНАЊА О СРЕДЊЕМ И НОВОМ ВЕКУ?**

|  |  |  |
| --- | --- | --- |
| ЗНАМ | ЖЕЛИМ ДА ЗНАМ | НАУЧИО/ЛА САМ |
|  |  |  |

Историјски извори су трагови и остаци из прошлости.

Деле се на:

1. писане
2. материјалне и
3. усмене историјске изворе

Најважније врсте средњовековних писаних извора су:

1. хронике,
2. анали,
3. повеље,
4. житија,
5. законици

Средина XV века – проналазак штампарске пресе

|  |  |  |
| --- | --- | --- |
| **ЗНАМ** | **ЖЕЛИМ ДА ЗНАМ** | **НАУЧИО/ЛА САМ** |
|  |  |  |

----------------------------------------------------------------------------------------------------------------------------------

|  |  |  |
| --- | --- | --- |
| **ЗНАМ** | **ЖЕЛИМ ДА ЗНАМ** | **НАУЧИО/ЛА САМ** |
|  |  |  |