
**ПРИЛОГ ЗА ПРОЈЕКАТ**





|  |  |
| --- | --- |
| СЛАВНА ЛОЗА НЕМАЊИЋА ВЛАДАЛА ЈЕ СРБИЈОМ ВИШЕ ОД ДВЕСТА ГОДИНА. У ТОМ ПЕРИОДУ СРБИЈА ЈЕ ПРЕШЛА ПУТ ОД МАЛЕ, РАСЦЕПКАНЕ КНЕЖЕВИНЕ ДО ЦАРЕВИНЕ И НАЈМОЋНИЈЕ ДРЖАВЕ НА БАЛКАНУ. | ОСНИВАЧ ДИНАСТИЈЕ НЕМАЊИЋА БИО ЈЕ ВЕЛИКИ ЖУПАН СТЕФАН НЕМАЊА (1168 – 1196). У ТОКУ ВЛАДАВИНЕ БОРИО СЕ ЗА САМОСТАЛНОСТ СРПСКЕ ДРЖАВЕ И ЗНАЧАЈНО ЈЕ ТЕРИТОРИЈАЛНО ПРОШИРИО. БИО ЈЕ ОЖЕЊЕН ПРИНЦЕЗОМ АНОМ. ИМАО ЈЕ ТРИ СИНА: ВУКАНА, СТЕФАНА И РАСТКА. |
| НАКОН СТЕФАНА НЕМАЊЕ, НА ВЛАСТ ЈЕ ДОШАО ЊЕГОВ СРЕДЊИ СИН СТЕФАН НЕМАЊИЋ. ОД ПАПЕ ЈЕ ЗАТРАЖИО КРАЉЕВСКУ КРУНУ. ОН ПОСТАЈЕ ПРВИ СРПСКИ КРАЉ И ДОБИЈА ИМЕ ПРВОВЕНЧАНИ. СРБИЈА ПОСТАЈЕ И МЕЂУНАРОДНО ПРИЗНАТА ДРЖАВА 1217. ГОДИНЕ. | СВЕТИ САВА СЕ ПОСВЕТИО МОНАШКОМ ЖИВОТУ. БИО ЈЕ ОСНИВАЧ СРПСКЕ ПРАВОСЛАВНЕ ЦРКВЕ И ЊЕН ПРВИ АРХИЕПИСКОП. ПРЕНОСИО ЈЕ ХРИСТОВО УЧЕЊЕ, КРШТАВАО И ПОДУЧАВАО ЉУДЕ. СТЕФАН НЕМАЊА, СТЕФАН ПРВОВЕНЧАНИ И РАСТКО НЕМАЊИЋ (СВЕТИ САВА) СУ ИЗА СЕБЕ ОСТАВИЛИ ВЕЛИКЕ ЗАДУЖБИНЕ, АЛИ И ПИСАНЕ ТРАГОВЕ НА ОСНОВУ КОЈИХ ДАНАС САЗНАЈЕМО ИСТОРИЈУ СРПСКОГ НАРОДА. |
| СИН СТЕФАНА ПРВОВЕНЧАНОГ, КРАЉ УРОШ I, У XIII ВЕКУ У СРБИЈУ ДОВОДИ НЕМАЧКЕ РУДАРЕ САСЕ. ОНИ СУ ВАДИЛИ И ТОПИЛИ СРЕБРО, БАКАР, ОЛОВО И ГВОЖЂЕ. ЗА ВРЕМЕ ВЛАДАВИНЕ КРАЉА УРОША КОВАО СЕ НОВАЦ ОД СРЕБРА. РАЗВИЛИ СУ СЕ ЗАНАТИ И ТРГОВИНА, НИЦАЛИ СУ НОВИ ГРАДОВИ. СРБИЈА ЈЕ ПОСТАЛА БОГАТА ЗЕМЉА. | КРАЉ ДРАГУТИН ЈЕ ПРЕУЗЕО ПРЕСТО ОД СВОГ ОЦА, КРАЉА УРОША I. У ВРЕМЕ ЊЕГОВЕ ВЛАДАВИНЕ БЕОГРАД ЈЕ ПРВИ ПУТ УШАО У САСТАВ СРПСКЕ ДРЖАВЕ. |
| НА ПРЕЛАЗУ ИЗ XIII У XIV ВЕК СРБИЈОМ ЈЕ ВЛАДАО КРАЉ МИЛУТИН, БРАТ КРАЉА ДРАГУТИНА. УСПЕШНИМ РАТОВАЊЕМ ПРОТИВ ВИЗАНТИЈЕ ОСВОЈИО ЈЕ МАКЕДОНИЈУ И ЗНАЧАЈНО ПОМЕРИО ГРАНИЦЕ СРБИЈЕ КА ЈУГУ. СКЛОПИО ЈЕ МИР СА ВИЗАНТИЈОМ И ОЖЕНИО СЕ ВИЗАНТИЈСКОМ ПРИНЦЕЗОМ СИМОНИДОМ. | КРАЉ СТЕФАН ДЕЧАНСКИ, СИН КРАЉА МИЛУТИНА, ВЛАДАО ЈЕ СРБИЈОМ У XIV ВЕКУ. ПОРАЗИО ЈЕ БУГАРЕ КОД ВЕЛБУЖДА. У ЊЕГОВО ВРЕМЕ НА КОСОВУ ЈЕ ПОДИГНУТ МАНАСТИР ДЕЧАНИ, ЈЕДАН ОД НАЈВЕЋИХ И НАЈЛЕПШИХ МАНАСТИРА СРЕДЊОВЕКОВНЕ СРБИЈЕ. |
| СИН КРАЉА СТЕФАНА ДЕЧАНСКОГ БИО ЈЕ ДУШАН НЕМАЊИЋ, ПОЗНАТ КАО ДУШАН СИЛНИ. ВОДИО ЈЕ УСПЕШНЕ РАТОВЕ ПРОТИВ ВИЗАНТИЈЕ. ЗА ВРЕМЕ ЊЕГОВЕ ВЛАДАВИНЕ СРБИЈА ДОСТИЖЕ ВРХУНАЦ ВОЈНЕ МОЋИ И ТЕРИТОРИЈАЛНО ЈЕ УДВОСТРУЧЕНА. ПОСТАО ПРВИ СРПСКИ ЦАР 1346. ГОДИНЕ. | НАКОН СМРТИ ЦАРА ДУШАН НА ВЛАСТ ДОЛАЗИ ЊЕГОВ СИН УРОШ НЕМАЊИЋ. МЕЂУ СРПСКОМ ВЛАСТЕЛОМ ДОЛАЗИ ДО СУКОБА ШТО ДОВОДИ ДО РАСПАДА СРПСКОГ ЦАРСТВА. УРОШ ЈЕ БИО ВЕОМА МЛАД И БЛАГ ЦАР, ТЕ СУ ГА У НАРОДУ ПРОЗВАЛИ УРОШ НЕЈАКИ. УМРО ЈЕ 1371. ГОДИНЕ, ЧИМЕ ЈЕ ЛОЗА НЕМАЊИЋА ОКОНЧАНА. |

