|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 14** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА И СРЕДОЗЕМЉЕ У РАНОМ СРЕДЊЕМ ВЕКУ | | |
| Наставна јединица: | ШТА ЈЕ ФЕУДАЛНО ДРУШТВО? | | |
| Тип часа: | Обрада | | |
| Циљ часа: | Упознавање ученика са одликама средњовековне привреде и друштвеног поретка – настанком, ширењем и карактеристикама феудализма. | | |
| Очекивани исходи: | * На крају часа ученици ће бити у стању да: * објасне одлике привреде у раном средњем веку, * објасне како је настало феудално друштво и његове карактеристике, * разумеју вазалне односе, * уоче главне разлике међу припадницима различитих друштвених слојева у феудалном друштву. | | |
| Облик рада: | Фронтални, групни рад | | |
| Наставне методе: | Монолошко-дијалошка, рад на тексту, илустративна метода | | |
| Наставна средства: | Уџбеник, табла, картони за инфо картице | | |
| Међупредметне компетенције | Компетенција за учење, комуникација, сарадња, естетичка компетенција, решавање проблема | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  На почетку часа наставник проверава како су ученици урадили домаћи задатак. Редом читају податке које су унели у табелу, допуњују и исправљају једни друге.  Пита потом ученике како се звало и како се делило друштво античког доба и саопштава да је током сеобе народа друштво у Западној Европи претрпело корените промене. Градски живот је замро, главна привредна грана постала je пољопривреда, а ропство нестало. Рани средњи век обележио је настанак **феудалног друштва**.  Наставник саопштава да је циљ овог часа да сазнају како је настао и како се ширио феудални друштвени поредак и која су његова основна обележја.  **Главни део (35 минута):**  Наставник излаже укратко садржаје лекције. Најпре објашњава каква је била привреда у раном средњем веку а нарочиту пажњу посвећује разлици између натуралне и робноновчане привреде. Тражи од ученика да у своје историјске речнике уписују непознате речи и кључне појмове редоследом којим се појављују и ученицима помаже да их дефинишу и формулишу објашњења.  Потом објашњава како је настао феудализам и саопштава да се развио постепено током VIII и IX века у Франачкој држави и одатле проширио на читаву западну Европу. Објашњава затим вазалне односе, појмове сениор и вазал и разлику између бенефицијума и феуда на западу и проније у Византији.  Наставник објашњава на које сталеже се делило средњовековно друштво и како је изгледао феудални друштвени поредак и скреће пажњу ученицима на пирамиду којом је он илустрован на страни 45 уџбеника.  Затим описује како је изгледао феуд, ко је на њему живео, ко га је обрађивао и сл. и на крају објашњава у чему је слабост феудалних држава тј. како долази до јачања племства, слабљења владарске моћи и јединства државе.  Наставник даље **дели ученике на неколико мањих група** (пожељно по четири ученика). Даје групама по три картице направљене од тањег картона или дебљег папира (хамера) величине отприлике 10x20 cm. Објашњава им да имају задатак да од њих направе инфо картице. Најпре ће картице да наслове следећим насловима:   1. Одлике средњовековне привреде 2. Вазални односи 3. Друштвени сталежи   Затим да ће сваку картицу поделити по средини. На једној половини картице нацртаће илустрацију која одговара датом наслову а на другој половини записаће по максимум 5 кључних информација на задате теме.  Наставник на табли црта пример инфо картице како би ученицима појаснио задатак.   |  |  | | --- | --- | | ОДЛИКЕ СРЕДЊОВЕКОВНЕ ПРИВРЕДЕ | | | ИЛУСТРАЦИЈА | 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |   Предлаже ученицима да поделе задужења, да ученици који боље цртају илуструју инфо картице, а остали формулишу и записују тезе. Саопштава да за рад имају 15 минута.  Ученици праве инфо картице, договарају се, сарађују, цртају, боје, записују тезе... Наставник их обилази, контролише њихов рад, усмерава и саветује.  **Завршни део (5 минута):**  У завршном делу часа наставник и ученици анализирају инфо картице, дискутују и бирају три најуспешније картице које најбоље илуструју и описују задате теме.  **Домаћи рад:** Ученици код куће треба да направе џеп на унутрашњој корици уџбеника (или свеске) у који ће одлагати инфо картице које буду правили убудуће, а које им могу послужити да се брзо подсете кључних делова градива.  На крају часа наставник подсећа ученике да ће на следећем часу предвиђеном за систематизацију наставне теме „Европа и Средоземље у раном средњем веку“ радити тест знања. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |