|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 29** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА И СРЕДОЗЕМЉЕ У ПОЗНОМ СРЕДЊЕМ ВЕКУ | | |
| Наставна јединица: | КОЈА СЕ ДОСТИГНУЋА СРЕДЊОВЕКОВНЕ КУЛТУРЕ? | | |
| Тип часа: | Обрада | | |
| Циљ часа: | Упознавање ученика са културним достигнућима средњовековног света и трајним тековинама овог периода историје које и данас постоје. | | |
| Очекивани исходи: | * На крају часа ученици ће бити у стању да: * наведу главне одлике средњовековне уметности и књижевности, * препознају трагове средњовековне културе код данашњих европских народа | | |
| Облик рада: | Фронтални, индивидуални рад | | |
| Наставне методе: | Монолошко-дијалошка | | |
| Наставна средства: | Уџбеник, зидна карта Европе | | |
| Међупредметне компетенције | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник саопштава ученицима да је култура позног средњег века била врло развијена и да културне тековине и достигнућа овог периода историје постоје великим делом и данас. Познати писци и песници ове епохе и данас се читају, бројна средњовековна здања, цркве, замкови, јавне грађевине и данас постоје...  Питањима подсећа ученике на неке важније одлике културе раног средњег века:   * Какав је био утица цркве у раном средњем веку на свакодневни живот људи? * Где су у раном средњем веку били центри писмености и образовања?   Затим саопштава да ће се на овом часу упознати са најважнијим одликама и достигнућима културе позног средњег века и бележи наслов лекције на табли.  **Главни део (30 минута):**  Наставник истиче да су најснажнији печат средњовековној култури дале вера и црква. Након Великог раскола 1054. године формирале су се и две културне области, једна под утицајем православне цркве (источна) и друга под утицајем католичке цркве (западноевропска). Показује на карти Европе куда се отприлике протезала граница између ове две области.  Наставник даље излаже садржај лекције. Објашњава најпре основне одлике ликовне уметности и разлике које су постојале у развоју сликарства у западној Европи и Византији. Скреће пажњу ученика на то шта су минијатуре.  Даље објашњава одлике вајарства тј. зашто су на западу биле заступљеније скулптуре а у Византији рељеф. Тражи од ученика да погледају илустрацију на страни 88 уџбеника и да утврде и образложе у чему је разлика између скулптура и рељефа.  Истиче потом да је у средњем веку архитектура била изузетно важна нарочито црквена. Бројне црквене грађевнине подигнуте у средњем веку широм Европе постоје и данас. Једно од највећих средњовековних здања је Црква Свете Софије. Напомиње да су у ово доба постојала два стила градње: романика и готика и објашњава разлике међу њима. Тражи од ученика да погледају слике на страни 89 уџбеника на којима су приказане романичка црква Светог Тројства из Нормандије и готичка катедрала Светог Вита из Прага и да уоче и наброје разлике између ове две грађевине.  Наставник потом саопштава да се и средњовековна књижевност развијала под великим утицајем цркве али како је време одмицало почиње да се ствара и народна књижевност написана народним језицима. Развоју и ширењу народне књижевности допринели су трбадури. Објашњава затим одлике витешке књижевности тј. романа. Један од најпознатијих јунака ове врсте књижевности био је краљ Артур. Важни су и читани били и путописи а један од најзначајнијих путописаца био је Марко Поло.  Истиче затим и да је образовање било под утицајем цркве и имало верски карактер. У позном средњем веку школе почињу да се отварају у градовима. Основу образовања чинило је седам слободних вештина. Тражи од ученика да погледају илустрације на страни 90 уџбеника, да прочитају шта је написано испод илустрација и пита их да ли је десна илустрација доказ да је средњовековни човек знао да је Земља округла.  На крају објашњава настанак и развој универзитета. Саопштава да је у раном средњем веку у Европи постојао само један универзитет, Цариградски, али да је он затворен када су град освојили Турци 1453. године. Почев од IX века у западној Европи отварају се универзитети у Болоњи, Оксфорду, Прагу...  Током излагања наставник кључне садржаје бележи на табли а ученици у своје свеске.  **Завршни део (10 минута):**  Наставник ученицима поставља питања из одељка ПРОВЕРИ СВОЈЕ ЗНАЊЕ на страни 91 уџбеника и тако проверава да ли усвојили кључна знања из ове лекције. Ученици одговарају јављајући се дизање руке.  Наставник задаје ученицима домаћи задатак да у своје историјске речнике упишу кључне појмове из oве лекције и непознате речи са објашњењима. Такође задаје заинтересованим ученицима истраживачки задатак да сазнају нешто више о краљу Артуру и легендама везаним за њега, мачу Екскалибуру, витезовима округлог стола и сл. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ИЗГЛЕД ТАБЛЕ

**КОЈА СЕ ДОСТИГНУЋА СРЕДЊОВЕКОВНЕ КУЛТУРЕ?**

**КУЛТУРНЕ ОБЛАСТИ:**

* ЗАПАДНА – КАТОЛИЧКА
* ИСТОЧНА – ПРАВОСЛАВНА

СЛИКАРСТВО

* Под утицајем цркве
* МИНИЈАТУРЕ – украси на рукописима

ВАЈАРСТВО – СКУЛПТУРА – РЕЉЕФ

АРХИТЕКТУРА

* Црквена архитектура
* Два стила градње:
* РОМАНИКА
* ГОТИКА

КЊИЖЕВНОСТ:

* Црквена и народна
* Трубадури – путујући песници и певачи
* Витешки роман и путописи

ОБРАЗОВАЊЕ

* Отварају се школе у градовима
* Седам слободних вештина,
* У XI веку почињу да се отварају универзитети у Западној Европи