|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 25** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА И СРЕДОЗЕМЉЕ У ПОЗНОМ СРЕДЊЕМ ВЕКУ | | |
| Наставна јединица: | КАКО СУ СЕ РАЗВИЈАЛЕ НАЈЗНАЧАЈНИЈЕ ЕВРОПСКЕ ДРЖАВЕ? | | |
| Тип часа: | Утврђивање | | |
| Циљ часа: | * Утврђивање знања о најзначајнијим државама које су се током позног средњег века развијале у Европи и њиховим међусобним односима, * Утврђивање знања о узроцима, хронологији, последицама и значају Крсташких ратова. | | |
| Очекивани исходи: | * На крају часа ученици ће бити у стању да: * наведу најзначајније разлике између монархија и република, * наброје најмоћније европске државе позног средњег века, * наведу неке од најзначајнијих личности позног средњег века и сагледају њихов значај у времену у ком су живели, * објасне због чега су вођени Крсташки ратови и каве су њихове последице, * истраже које државе данас постоје на простору Палестине, * обајсне узрок Стогодишњег рата, * истраже ко је била Јованка Орлеанка, * објасне како је настала Кијевска Русија и Угарска. | | |
| Облик рада: | Фронтални, групни | | |
| Наставне методе: | Монолошко-дијалошка | | |
| Наставна средства: | Уџбеник, табла, питања за квиз, рачунар и пројектор | | |
| Међупредметне компетенције | Компетенција за учење, комуникација сарадња | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник пита ученике да ли су поразговарали са наставником географије о томе које државе постоје данас на простору некадашње Палестине и који народи данас тамо живе. Затим и да ли су погледали неки од предложених филмова о Крсташки ратовима и какви су им утисци. На крају пита ученике шта су сазнали о Јованки Орлеанки и зашто је постала француска хероина.  **Главни део (35 минута):**  Наставник саопштава ученицима да ће у наставку часа обновити лекцију *Како су се развијале најзначајније европске државе?* и подсетити се кључних појмова, личности и догађаја који су обележили позни средњи век. Најављује да ће то учинити путем квиза и подељени на неколико група. Затим наставник дели ученике на групе трудећи се да у свакој групи има ученика и са бољим и са слабијим знањем (Питања у квизу је 30 и свака група треба да добија прилику да одговори на подједнак број питања).  Наставник исписује на табли бројеве од 1 до 30 и објашњава правила квиза.  Групе редом бирају редни број питања на која ће одговарати, наставник прецртава тај број на табли и чита питање под тим редним бројем (Уколико услови дозвољавају квиз се реализује у форми ППТ презентације.). Чланови групе имају мало времена да се договоре, а затим капитен тима (групе) саопштава одговор. Уколико је одговор тачан група добија један поен а уколико не знају одговор или дају погрешан, одговара следећа по реду група и тако до краја квиза. Наставник или изабрани ученик бележе поене.  **Завршни део (5 минута):**  На крају квиза наставник сабира бодове и групу која је победила награђује за активност на часу (плусевима, смајлићима и сл.).  За домаћи задатак задаје ученицима да у своје историјске речнике упишу кључне појмове из oве лекције и непознате речи са објашњењима. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ПРИЛОГ

ПИТАЊА ЗА КВИЗ (са одговорима)

1. Која два типа државног уређења постоје у позном средњем веку? (МОНАРХИЈЕ И РЕПУБЛИКЕ)
2. Шта су монархије? (МОНАРХИЈЕ СУ ДРЖАВЕ КОЈИМА ВЛАДА ЈЕДНА ЛИЧНОСТ – ЦАР, КРАЉ ИЛИ КНЕЗ.)
3. Које две врсте монархија постоје? (НАСЛЕДНЕ И ИЗБОРНЕ.)
4. Шта су републике? (ДРЖАВЕ У КОЈИМА СЕ ОРГАНИ ВЛАСТИ БИРАЈУ НА ОДРЕЂЕНО ВРЕМЕ.
5. Шта је Свето римско царство? (ДРУГИ НАЗИВ ЗА НЕМАЧКУ ДРЖАВУ НАСТАЛУ ИЗ ИСТОЧНИХ ДЕЛОВА ФРАНАЧКОГ ЦАРСТВА.
6. Када је Отон I крунисан за цара? (962. ГОДИНЕ.)
7. Када влада цар Фридрих Барбароса? (ОД 1152 ДО 1190. ГОДИНЕ.)
8. Шта је борба за инвеституру? (СУКОБ НЕМАЧКИХ ЦАРЕВА И ПАПЕ ОКО ПИТАЊА КОМЕ ПРИПАДА ПРАВО ПОСТАВЉАЊА (ИНВЕСТИТУРЕ) БИСКУПА.)
9. Како се звао цар који је морао 1077. године да иде на „покајање у Каносу“? (ЦАР ХЕНРИХ IV.)
10. Koja династија влада Француском крајем X века? (ДИНАСТИЈА КАПЕТА.)
11. Како се зове војвода Нормандије који је постао енглески краљ? (ВИЉЕМ ОСВАЈАЧ)
12. Када и у којој бици је војвода Нормандије поразио Енглезе? (У БИЦИ КОД ХЕЈСТИНГСА 1066. ГОДИНЕ.)
13. Ко је и када издао „Велику повељу слобода“? (ЕНГЛЕСКИ КРАЉ ЈОВАН БЕЗ ЗЕМЉЕ 1215.ГОДИНЕ.)
14. У чему је значај „Велике повеље слобода“? (ОГРАНИЧИЛА ЈЕ КРАЉЕВУ ВЛАСТ У ЕНГЛЕСКОЈ И ПОСТАВИЛА ТЕМЕЉЕ ПАРЛАМЕНТАРИЗМУ.)
15. Шта су Крсташки ратови? (НИЗ ПОХОДА ХРИШЋАНА РАДИ ОСЛОБОЂЕЊА ЈЕРУСАЛИМА ОД МУСЛИМАНА.)
16. Где је и када папа позвао хришћане у рат за ослобођење светог града Јерусалима? (НА САБОРУ У КЛЕРМОНУ 1095. ГОДИНЕ.)
17. Када се води Први крсташки рат? (ОД 1096. ДО 1099. ГОДИНЕ.)
18. Шта је Јерусалимска краљевина? (НАЈВАЖНИЈА ДРЖАВА КОЈУ СУ ОСНОВАЛИ КРСТАШИ У ПАЛЕСТИНИ НАКОН ОСВАЈАЊА ЈЕРУСАЛИМА.)
19. Ко је био Саладин? (МУСЛИМАНСКИ ВЛАДАР, СУЛТАН КОЈИ ЈЕ 1187. ГОДИНЕ ОСВОЈИО ЈЕРУСАЛИМ.)
20. Када се води Трећи крсташки рат? (ОД 1189. ДО 1192. ГОДИНЕ.)
21. Који европски владари учествују у Трећем крсташком рату? (НЕМАЧКИ ЦАР ФРИДРИХ I БАРБАРОСА, ФРАНЦУСКИ КРАЉ ФИЛИП II АВГУСТ И ЕНГЛЕСКИ КРАЉ РИЧАРД ЛАВЉЕ СРЦЕ.)
22. Шта је узрок „Стогодишњег рат“? (НАМЕРА ЕНГЛЕСКИХ КРАЉЕВА ДА ПРЕУЗМУ ФРАНЦУСКУ КРУНУ.)
23. Када се води „Стогодишњи рат“? (ВОДИ СЕ СА ПРЕКИДИМА ОД 1337. ДО 1453. ГОДИНЕ.)
24. Ко је био Рјурик? (НОРМАНСКИ КНЕЗ КОЈИ ЈЕ СРЕДИНОМ IX ВЕКА ЗАВЛАДАО НОВГОРОДОМ.)
25. Који је кијевски кнез први примио хришћанство? (КНЕЗ ВЛАДИМИР.)
26. Који је народ средином века XIII освојио Кијевску кнежевину? (МОНГОЛИ.)
27. Који је европски владар зауставио продор Мађара у западну Европу? (НЕМАЧКИ ЦАР ОТОН I.)
28. Где су Мађари основали државу и како се она звала? (У ПАНОНСКОЈ НИЗИЈИ А ЗВАЛА СЕ УГАРСКА.)
29. Како се звао угарски влдар који је примио хришћанство? (СТЕФАН (ИШТВАН))
30. Који народи угрожавају Угарску у позном средњем веку? (МОНГОЛИ У XIII ВЕКУ А ПОТОМ ТУРЦИ ОСМАНЛИЈЕ У XV ВЕКУ.)