|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 16** | ОДЕЉЕЊЕ**:** | ДАТУМ**:** | |
| Наставна тема: | СРБИ И ОСТАЛИ СЛОВЕНИ У РАНОМ СРЕДЊЕМ ВЕКУ | | |
| Наставна јединица: | КО СУ И ОДАКЛЕ СУ ДОШЛИ СТАРИ СЛОВЕНИ? | | |
| Тип часа: | Обрада | | |
| Циљ часа: | Упознавање ученика са најранијом историјом Старих Словена. | | |
| Очекивани исходи: | * На крају часа ученици ће бити у стању да: * објасне ко су били Стари Словени, * покажу на карти прапостојбину Старих Словена и правце њихове сеобе, * упореде сличности и разлике између Старих Словена и савремених словенских народа, * наброје данашње словенске државе, * наведу најзначајније одлике религије Старих Словена и најпоштованије богове. | | |
| Облик рада: | Фронтални, индивидуални рад | | |
| Наставне методе: | Монолошко-дијалошка метода, рад на тексту | | |
| Наставна средства: | Уџбеник, зидна географска карта Европе, табла | | |
| Међупредметне компетенције | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10 минута):**  Наставник лепи ленту знања на табли у коју су претходног часа ученици унели очекиване оцене на тесту знања, затим дели оцењене тестове. Заједно анализирају резултате, дискутују, процењују шта им је било најтеже а шта најлакше и упоређују оцене које су добили са очекиваним.  Потом наставник саопштава да ће на овом и наредним часовима упознати најранију историју Словена и да ће сазнати где им се налазила прапостојбина, којим су се боговима молили, зашто и у којим правцима су се селили као и како је текло формирање првих словенских држава на Балкану.  Наставник бележи наслов лекције на табли.  **Главни део (30 минута):**  Саопштава где се налазила прапостојбина Словена и ту територију показује на зидној географској карти Европе. Истиче да се до V века Словени готово уопште не помињу и да се о њиховом животу готово ништа не зна. Тек у раном средњем веку ступају на сцену европске историје. Упознаје потом ученике са свим именима којима су називани Словени у ово време.  Истиче затим да данас не постоји јединствени словенски народ већ да се он временом поделио на више посебних сродних народа који данас насељавају више од половине европског континента и чине више од трећине европског становништва.  Даље објашњава како је било уређено словенско друштво, да су били подељени на више племена која су се понекад окупљала у веће племенске савезе. Затим описује обичаје и веровања Старих Словена и набраја најпоштованије богове. Истиче на крају да су Словени били изложени христијанизацији и германизацији јер су живели у близини германских држава.  Наставник пита ученике шта је демократија, где и када настаје и тражи да прочитају историјски извор на страни 52 уџбеника, одломак „О Словенима, њиховим обичајима и веровањима“ из Историје ратова Прокопија из Цезареје. Затим поставља питања да провери да ли су разумели прочитани текст:   * Какво је било друштво Старих Словена? * Зашто су они приносили жртве? * Ко је, према Прокопију био њихов врховни бог? * Како се овај бог звао?   Потом наставник објашњава који су узроци словенских сеоба и у којим правцима се селе. Показује на зидној карти правце њихове сеобе и територије које су населили. Наглашава да је оваква њихова сеоба довела до поделе Словена на источне, заадне и јужне. Скреће пажњу ученицима на карту „Сеобе Словена“ на страни 53 уџбеника. Тражи да посматрајући карту одговоре на питања:   * Када почињу продори Словена преко Дунава и докле су допирали? * Одакле су дошли Авари и Бугари? * Које су моћне државе угрожавали Словени током своје сеобе?   На крају наставник саопштава да су први словенски племенски савези и прве словенске државе: Самов племенски савез, Велокоморавска кнежевина и Панонска кнежевина.  Током излагања наставник кључне садржаје бележи на табли а ученици преписују у своје свеске.  Уколико услови дозвољавају излагање наставника прати ППТ презентација.  **Завршни део (5 минута):**  У завршном делу часа наставник фронтално ученицима поставља питања из одељка лекције *Провери своје знање:*   * Којим именима називају Словене средњовековни писци? * Наведи узроке сеоба Старих Словена? * Наброј основне одлике религије Старих Словена и најзначајнија божанства. * Објасни зашто најстарија књижевност Старих Словена није сачувана. * Наведи најстарије савезе и државе Старихх Словена. У којим данашњим земљама су се оне налазиле?   За домаћи задатак наставника задаје ученицима да у свеске препишу табелу на страни 54 уџбеника „У којим земљама данас живе потомци старих Словена?“ | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ИЗГЛЕД ТАБЛЕ

**КО СУ И ОДАКЛЕ СУ ДОШЛИ СТАРИ СЛОВЕНИ?**

ПРАПОСТОЈБИНА СЛОВЕНА- између Дњепра и Висле

СКЛАВИНИ, АНТИ, ВЕНЕТИ – имена Словена у средњем веку

Племена – племенски савези – демократија

БОЖАНСТВА:

1. ПЕРУН – бог муње и громова
2. СВАРОГ – бог ватре
3. ЈАРИЛО – бог плодности
4. СВЕТОВИД – бог плодности
5. ВЕСНА – богиња пролећа
6. ДАЖБОГ – бог Сунца
7. МОКОШ – заштитница жена

УЗРОЦИ СЕОБЕ:

* недостатак обрадиве земље,
* глад,
* притисак ратоборних номадских племена.

ПРВОБИТНИ САВЕЗИ И ДРЖАВЕ СЛОВЕНА:

* Самов племенски савез,
* Великоморавска кнежевина,
* Панонска кнежевина,

|  |  |  |
| --- | --- | --- |
| **ЗАПАДНИ СЛОВЕНИ** | **ЈУЖНИ**  **СЛОВЕНИ** | **ИСТОЧНИ СЛОВЕНИ** |
| ПОЉСКА  ЧЕШКА  СЛОВАЧКА | СРБИЈА  ЦРНА ГОРА  БОСНА И ХЕРЦЕГОВИНА  ХРВАТСКА  МАКЕДОНИЈА  СЛОВЕНИЈА  БУГАРСКА | РУСИЈА  БЕЛОРУСИЈА  УКРАЈИНА |