|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 6** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА И СРЕДОЗЕМЉЕ У РАНОМ СРЕДЊЕМ ВЕКУ | | |
| Наставна јединица: | КАКО ЈЕ ВЕЛИКА СЕОБА НАРОДА ПРОМЕНИЛА СЛИКУ ЕВРОПЕ? | | |
| Тип часа: | Обрада | | |
| јуЦиљ часа: | Утврђивање постојећих и проширивање знања о Великој сеоби народа и разумевање узрока, последица и значаја овог историјског процеса. | | |
| Очекивани исходи: | * На крају часа ученици ће бити у стању да: * разумеју узроке и ток Велике сеобе, * наведу племена која су учествовала у Великој сеоби, * разумеју значај и последице Велике сеобе народа, * обележе на немој карти правце сеоба германских племена. | | |
| Облик рада: | Фронтални, индивидуални | | |
| Наставне методе: | Монолошко-дијалошка, илустративна, проблем метода (решавање задатака) | | |
| Наставна средства: | Уџбеник, табла, нема карта, зидна географска карта Европе | | |
| Међупредметне компетенције | Компетенција за учење, комуникација, решавање проблема | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник поставља неколико питања ученицима да би их подсетио шта су у петом разреду учили о Великој сеоби народа и догађајима који су довели до пропасти Запдног римског царства:   1. Шта је Велика сеоба народа? 2. Када и којим догађајем почиње? 3. Наведи племена која су учествовала у овом процесу. 4. Када и како је подељено Римско царство?   Затим саоштава да је циљ овог часа да разумеју зашто и како је Велика сеоба народа променила слику Европе и бележи наслов лекције на табли.  Дели ученицима неме карте и објашњава да је њихов задатак да прате правце сеоба племена, да у празна поља изнад стрелица упишу имена народа и различитим бојама обоје територије на којима су формирали државе.  **Главни део (35 минута):**  Наставник саоштава да су процес Велике сеобе покренули Хуни који су 375. године продрли у Европу кроз Врата народа. Својим освајањима покренули су бројна германска племена . Крајем IV века формирали су државу на простору Панонске низије. Организују походе у Галију, Италију, на Балканско полуострво... Врхунац моћи достижу за време Атиле али после његове смрти губи им се сваки траг у историји. Показује на зидној географској карти правац хунске сеобе и територију на којој су формирали државу.  Тражи од ученика да на немој карти црвеном бојом подебљају стрелицу која означава правац сеобе Хуна и обоје територију у Панонској низији где се налазила њихова држава. Проверава да ли су ученици добро урадили задатак и помаже слабијим ученицима.  Потом наставник описује и показује на зидној карти правце сеоба германских племена. Ученици на немој карти боје зеленом бојом стрелицу која означава правац сеобе Острогота и Апенинско полуострво, љубичастом бојом стрелицу која представља сеобу Визигота и Пиринејско полуострво, плавом бојом стрелицу којом је означена сеоба Вандала и територију у Африци коју су населили, наранџастом бојом сеобу Франака и Франачку државу и жутом бојом стрелицу којом је представљена сеоба Англа и Саса и територију коју су населили. Тражи од ученика да покушају да у углу своје карте нацртају легенду. Бољи ученици помажу слабијим.  Наставник затим објашњава какав је био утицај римског наслеђа на Германе и како је текла њихова христијанизација. Саопштава да су у VI веку из Азије у Европу дошли Авари и да тада почиње и сеоба Словена као и да се Велика сеоба народа завршила досељавањем Мађара у Панонску низију 896. године.  **Завршни део (5 минута):**  У завршном делу часа наставник ученицима поставља питања која се налазе у уџбенику на страни 19 у одељку „Провери своје знање“. Ученици на питања одговарају усмено. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

**ПРИЛОГ**