|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 42** | ОДЕЉЕЊЕ**:** | ДАТУМ**:** | |
| Наставна тема: | СРПСКЕ ЗЕМЉЕ У ПОЗНОМ СРЕДЊЕМ ВЕКУ – ДОБА НЕМАЊИЋА | | |
| Наставна јединица: | НА КОЈИ НАЧИН СЕ РАЗВИЈАЛА СРЕДЊОВЕКОВНА БОСНА? | | |
| Тип часа: | Утврђивање | | |
| Циљ часа: | * Утврђивање знања о најранијој историји Босне, стварању Босанске државе и успону за време династије Котроманића, * разумевање најважнијих политичких, друштвених и верских прилика, процеса и догађаја историје Босне током позног средњег века. | | |
| Очекивани исходи: | * На крају часа ученици ће бити у стању да: * именују најзначајније босанске владаре и сагледју њихов значај, * наброје и објасне најважније догађаје из босанске средњовековне историје, * разумеју верске прилике у средњовековној Босни и наведу одлике цркве босанске, * покажу на карти територију на којој се простирала Босна у средњем веку. | | |
| Облик рада: | Фронтални, групни | | |
| Наставне методе: | Монолошко-дијалошка метода, рад на тексту | | |
| Наставна средства: | Уџбеник, табла, зидна карта | | |
| Међупредметне компетенције | Компетенција за учење, комуникација, сарадња, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  На почетку наставник истиче да ће на овом часу утврдити знања о најранијој историји Босне, стварању Босанске државе и њеном успону за време династије Котроманића.  Проверава да ли су ученици урадили домаћи задатак, да ли су тачно одговорили на питања из одељка *Провери своје знање* на страни 114. Неколико ученика чита питања и записане одговоре, остали их исправљају, допуњују и проверавају тачност својих одговора.  **Главни део (30 минута):**  Наставник дели ученике на четири групе. Саопштава да свака група најпре има задатак да састави по три питања из одељака лекције које извуку на папирићима.  Предсатвници група извлаче папириће са називима одељака лекције.   1. Како је текла најранија историја Босне? Бан Кулин. Босна у XII и XIII веку 2. Шта је то *Црква босанска*? Успон Босне под Котроманићима 3. Твртко I – први краљ Босне 4. Босна крајем XIV века; Херцеговина – земља Светог Саве   Групе заузимају своја места, читају одељке лекције, договарају се, састављају питања... Наставник их обилази, даје савете за рад, проверава да ли су питања добро и јасно формулисана...  Када заврше са радом одговарају на питања која су саставили. Најпре представник прве групе чита прво питање на које одговара друга група, затим друго на које одговара трећа група, и на крају треће на које одговара четврта група. Затим друга група чита прво питање на које одговара трећа група и тако редом. Уколико нека група не зна одговор на питање које јој је постављено, одговара следећа по реду група. Сваки тачан одговор групи доноси по један поен. Наставник поене бележи на табли и на крају проглашава победника. Награђује и похваљује најактивније ученике.  Наставник тражи од ученика да на географској карти Балканског полуострва покажу територију на којој је формирана босанска држава и територије на које се проширила до краја XIV века.  **Завршни део (10 минута):**  До краја часа ученици у своје историјске речнике уписују кључне појмове из oве лекције и непознате речи са објашњењима. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |