|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 41** | ОДЕЉЕЊЕ**:** | ДАТУМ**:** | |
| Наставна тема: | СРПСКЕ ЗЕМЉЕ У ПОЗНОМ СРЕДЊЕМ ВЕКУ – ДОБА НЕМАЊИЋА | | |
| Наставна јединица: | НА КОЈИ НАЧИН СЕ РАЗВИЈАЛА СРЕДЊОВЕКОВНА БОСНА? | | |
| Тип часа: | Обрада | | |
| Циљ часа: | * Упознавање ученика са најранијом историјом Босне, стварањем Босанске државе и успоном за време династије Котроманића, * разумевање најважнијих политичких, друштвених и верских прилика, процеса и догађаја историје Босне током позног средњег века. | | |
| Очекивани исходи: | * На крају часа ученици ће бити у стању да: * именују најзначајније босанске владаре и сагледају њихов значај, * наброје и објасне најважније догађаје из босанске средњовековне историје, * разумеју верске прилике у средњовековној Босни и наведу одлике цркве босанске, * покажу на карти територију на којој се простирала Босна у средњем веку. | | |
| Облик рада: | Фронтални, индивидуални | | |
| Наставне методе: | Монолошко-дијалошка метода | | |
| Наставна средства: | Уџбеник, табла, зидна карта | | |
| Међупредметне компетенције | Компетенција за учење, комуникација, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  На почетку часа наставник саопштава да је током раног средњег века Босна била у саставу српске државе и да самостална држава и западни сусед Србије постаје у XII веку. Показује потом на географској карти Балканског полуострва реку Босну и територију на којој је настала босанска држава и објашњава како је текла њена најстарија историја. Након стицања самосталности почетком XII века почиње да се шири на околне области.  **Главни део (35 минута):**  Наставник тражи од ученика да прочитају одељак лекције *Бан Кулин. Босна у XII и XIII веку*. Док ученици читају наставник пише на табли следећа питања:   1. На којој територији се простире Босна средином XII века? 2. Чији су се утицаји преплитали на тој територији? 3. Коју титулу тада носе владари Босне? 4. Када влада бан Кулин? 5. Како је бан Кулин подстакао развој трговине? 6. Како се звао владар Босне у првој половини XIII века?   Затим од ученика тражи да у прочитаном тексту пронађу и подвуку одговоре на ова питања. Проврава да ли су ученици добро урадили задатак, фронтално поставља питања исписана на табли а ученици на њих дају усмене одговоре.  Наставник објашњава шта значи и како је настала изрека „Од Кулина бана...“ а онда на табли пише следеће повезнице које ученици преписују у своје свеске:  ***Црква босанска – крстјани – народни језик - јеретичка***  Након тога фронтално поставља ученицима следећа питања:   1. Како је у историјској науци позната посебна босанска црква? 2. Како су себе називали њени верници? 3. На ком језику су вршена богослужења? 4. Каквом црквом су је сматрале Православна и Католичка црква?   Ученици одговарају усмено на постављена питања користећи повезнице исписане на табли.  Потом пише нове повезнице које ученици преписују у своје свеске:  ***Котроманић – рударство и трговина – Стјепан II Котроманић – Усора и Соли – Хум***  Такође фронтално поставља следећа питања ученицима а они дају усмене одговоре користећи дате повезнице:   1. Која династија долази на босански престо почетком XIV века? 2. Које привредне гране се нарочито развијају у ово време? 3. Како се зове бан који влада Босном од 1322. до 1353. године? 4. На које северне области је проширио државу? 5. Коју територију је преотео од Србије?   Наставник тражи од ученика да погледају слику на страни 112 *Грб и новац Котроманића* и да одговоре на питање у вези ове слике (Како се зове наука која проучава ковани новац?).  Ученици затим читају одељак лекције *Твртко I - први краљ Босне*. Док они читају задати текст наставник на табли пише следећа питања:   1. Ко је наследио Стјепана II Котроманића? 2. Зашто Твртко одлучује да се крунише за краља? 3. Када је Твртко крунисан за краља? 4. Шта је „сугуби венац“? 5. На које територије је Твртко проширио своју државу?   Наставник од ученика тражи да у прочитаном тексту пронађу и подвуку одговоре на ова питања. Проврава да ли су ученици добро урадили задатак, поставља фронтално питања исписана на табли а ученици на њих дају усмене одговоре.  Ученици потом анализирају карту на страни 113 уџбеника *Босна у XIV веку* и одговарају на питања која се налазе испод карте, или истоимену карту на страни 69 Историјског атласа.  Наставник саоштава да је након Тврткове смрти Босна почела да слаби и да се распада због самовоље великаша, и да ће тако ослабљена и подељена бити лак плен Турака.  Потом пише на табли ове повезнице а ученици преписују у своје свеске:  ***Косаче – Стефан Вукчић Косача – од Цетине до Лима – херцег – Херцеговина – 1481. год.***  Поставља следећа питања ученицима а они дају усмене одговоре користећи повезнице:   1. Која је била најмоћнија властеоска породица у Босни у XV веку? 2. Ко је био њен најистакнутији предсатвник? 3. Којом облашћу је владао? 4. Коју је титулу носио? 5. Како је названа земља којом је владао? 6. Када је Херцеговина пала под турску власт?   **Завршни део (5 минута):**  На крају часа наставник награђује и похваљује ученике за активност.  За домаћи задатак задаје ученицима да писмено у своје свеске одговоре на питања из одељка *Провери своје знање*.    Наставник обавештава ученике да код куће могу погледати видео додатке електронском уџбенику везане за ову лекцију:  - Ко је најзначајнији владар средњовековне Босне?  - Стефан Вукчић Косача? | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |